sunčano - Srpskainfo\nJOŠ JEDAN PROLJEĆNI DAN Sutra sunčano i toplo, poslije podne povećanje oblačnosti\nU Republici Srpskoj i Federaciji BiH (FBiH) sutra će preovladavati pretežno sunčano i toplo vrijeme, kasnije poslije podne očekuje se povećanje oblačnosti, sa najvišom dnevnom temperaturom od 10 do 16 stepeni Celzijusovih.\nU Republici Srpskoj i Federaciji BiH (FBiH) danas će biti sunčano uz malu oblačnost.\nU Republici Srpskoj i Federaciji BiH (FBiH) sutra će biti sunčano uz malu oblačnost, sa temperaturom vazduha do 16 stepeni Celzijusovih.\nProljeće kuca na vrata: U BiH i sutra sunčano uz manju oblačnost\nU Republici Srpskoj i Federaciji BiH (FBiH) sutra se očekuje sunčano vrijeme uz malu oblačnost.\nDANAS PROMJENLJIVO VRIJEME Najviše sunčanih perioda na jugu\nU Republici Srpskoj i Federaciji BiH (FBiH) danas se očekuje promjenljivo vrijeme sa sunčanim periodima, najviše na jugu, ali malo svježije nego prethodnih dana.\nSUTRA SUNČANO Temperatura vazduha do 21 stepen\nSUNČANO I TOPLO Danas do 17 stepeni, na jugu oko 20\nU Republici Srpskoj i Federaciji BiH danas će biti sunčano i toplo vrijeme za ovo doba godine sa temperaturom od 12 do 17 stepeni Celzijusovih.\nDAN ZA ŠETNJU Sunčano uz umjerenu oblačnost, temperatura do 19 stepeni\nTOPLO VRIJEME SE NASTAVLJA Ponedjeljak sunčan, temperatura 18 stepeni\nU Republici Srpskoj i Federaciji BiH sutra će biti pretežno sunčano uz malu oblačnost i toplo za ovo doba godine.\nSavršen dan za uživanje u prirodi: Danas sunčano i veoma toplo za ovaj period godine\nU Republici Srpskoj i Federaciji BiH (FBiH) danas će biti sunčano i toplo za ovo doba godine, uz najvišu dnevnu temperaturu vazduha od sedam do 13, na sjeveru oko 16, a na planinama od tri stepena Celzijusova.\nToplo za ovo doba godine: Sutra sunčano, temperatura do 16 stepeni\nU Republici Srpskoj i Federaciji BiH (FBiH) sutra će biti sunčano i toplo za ovo doba godine, sa najvišom dnevnom temperaturom vazduha od sedam do 13, na sjeveru oko 16, a na planinama od tri stepena Celzijusova.\nNemojte da vas sunčani periodi zavaraju: Danas promjenjivo oblačno sa niskim temperaturama\nU Republici Srpskoj i Federaciji BiH (FBiH) danas će biti promjenljivo do umjereno oblačno vrijeme sa sunačnim periodima, a slabije padavine očekuje se tokom večeri.\nKONAČNO SUNČANO VRIJEME Sutra u većini krajeva vedro, tokom sedmice toplije i suvo\nViše sunčanih intervala sutra se očekuje u većini krajeva u Republici Srpskoj i Federaciji BiH (FBiH), osim na sjeveru gdje postoji mogućnost da ostane oblačno.\nMOGUĆA SLABIJA KIŠA Sutra promjenljivo oblačno vrijeme sa sunčanim periodima\nU Republici Srpskoj i Federaciji BiH (FBiH) sutra će preovladavati promjenljivo oblačno vrijeme, povremeno sa sunčanim periodima, a na jugozapadu je moguća slaba prolazna kiša.\nBLAGO POBOLJŠANJE VREMENA Sutra sunčano uz porast temperature vazduha\nU Republici Srpskoj i Federaciji BiH (FBiH) danas će biti promjenljivo do pretežno oblačno, ponegdje na sjeveru cjelodnevna oblačnost, a u drugim predjelima sa sunčanim intervalima.\nLIJEP POČETAK RADNE SEDMICE Danas u BiH sunčano uz umjerenu oblačnost\nU Republici Srpskoj i Federaciji BiH (FBiH) danas će biti pretežno sunčano, uz malu do umjerenu dnevnu oblačnost.\nNASTAVLJA SE LIJEPO VRIJEME Sutra sunčano uz manju oblačnost\nU Republici Srpskoj i Federaciji BiH (FBiH) danas će biti pretežno sunčano i toplije u odnosu na prethodne dane, a na jugu je moguća mjestimična kiša.


Muhamet Jusufi Kajoli Kajolli: Mogli smo da dobijemo oko 50 priznanja od islamskih država da nije bilo Hoxhaja ⋆ Balkan PlusBalkan Plus\n21.10.2020 u 08:06\nProfesor Muhamet Jusufi Kajoli izjavio je večeras da je na jednom kongresu, kojem su prisustvovale islamske zemlje iz celog sveta, govor Envera Hodžaja, koji je tada bio ministar obrazovanja, mnogo koštao Kosovo, prenosi Gazeta Ekspres.\nJusufi Kajoli je u emsiji “Pressing” na prištinskoj televiziji T7 istakao da je Kosovo moglo dobiti više od 50 priznanja od islamskih država.\nKako je naveo, to se nije dogodilo zbog govora tadašnjeg ministra Hodžaja.\n“Neposredno nakon proglašenja nezavisnosti Kosova, 2009. održan je kongres Svetske islamske organizacije. Kao tačka dnevnog reda tog kongresa bilo je da li priznavati nezavisnost Kosova ili ne”, naveo je Jusufi Kajoli.\nPoručio je da umesto Kosovo na tom Kongresu da predstavi predsednik, tamo je bio poslat ministar obrazovanja, čija je reč Kosovo koštala mnogo.\n“Tamo bismo mogli biti priznati kao država u bloku od oko 50 država” , ocenio je Jusufi Kajoli.\nPrema njegovim rečima, Hodžaj je rekao da Kosovo predstavlja demokratske vrednosti, a ne islamske, stoga te države nisu priznale Kosovo kao državu.\n“Data je reč ministru Hodžaju, a u diplomatiji je velika greška slati ministra obrazovanja na takve sastanke. Hodžaj je rekao da mi na Kosovu predstavljamo demokratske vrednosti tokom 2000 godina i rekao je da ne predstavljamo islamske vrednosti”, istakao je Jusufi Kajoli.


Domonji: SPS je dobio priliku koju nije zaslužio | Autonomija\nDomonji: SPS je dobio priliku koju nije zaslužio\n03 juna 2008\nŠef novosadske kancelarije Helsinškog odbora za ljudska prava u Srbiji Pavel Domonji ocenio je danas kao „po…\nŠef novosadske kancelarije Helsinškog odbora za ljudska prava u Srbiji Pavel Domonji ocenio je danas kao „političku kratkovidost“ izjavu predsednika Srbije Borisa Tadića o tome da treba da dođe do „nacionalnog pomirenja“ političkih snaga iz ove i prethodne decenije.\n„Iako je jasno da je reč o pragmatičnoj izjavi čiji je cilj da se pridobije podrška Socijalističke partije Srbije (SPS) za formiranje vlade, ta izjava je pre svega politički kratkovida“, rekao je Domonji na promociji brošure „Ulični brejnstorming“ (brainstorming) Omladinske grupe Helsinškog odbora.\nOn je ocenio da je SPS na taj način „nezasluženo“ dobio priliku da bude rehabilitovan za sve velike grehe iz nedavne prošlosti.\n„SPS nije zaslužio tu priliku jer ništa nije učinio da se kritički odredi prema nasleđu Slobodana Miloševića. Na žalost, priliku su dobili zahvaljujući oportunizmu i kukavičluku takozvane proevropske Srbije“, kazao je Domonji.\nSrećko Šekeljić iz Pokreta Evropa nema alternativu, ocenio je da u Srbiji vlada konfuzija u shvatanju Evropske Unije.\n„Ovde niko ne spominje evropske vrednosti, a upravo to su ključne stvari: tolerancija, dijalog i solidarnost“, rekao je Šekeljić.\nProjekat „Ulični brejnstorming“ odvijao se tako što su omladinci Helsinškog odbora na više punktova u Novom Sadu postavili panoe na kojima su građani mogli da ispišu svoje prve asocijacije na pojmove Evropa, Vojvodina i patriotizam.\nKoordinator projekta Dejan Pataki rekao je da su asocijacije građana još jednom potvrdile da je Srbija konfuzno i podeljeno društvo.\nOn je kao primer naveo asocijacije na pojam „patriotizam“ – od Mela Gibsona, preko Ratka Mladića do Zorana Đinđića.\n„Što se tiče Evrope, ima odgovora od onih da smo mi deo Evrope, da treba tamo da požurimo, da je to sloboda, do onoga da je i Adolf Hitler imao svoju Evropu, da je to licemerje, da su nas oni bombardovali…“, naveo je Pataki.\nPrema njegovim rečima, asocijacije na Vojvodinu bile su mahom stereotipne, poput: Lala, slanina, ravnica, tamburica, vinogradi, đeram, suncokreti, petao, šnenokle.\nOn je dodao da upada u oči da je ogromna većina asocijacija na Vojvodinu bila ispisana samo na srpskom jeziku.\n„Ono što sam morao da primetim je da je samo jedan napis bio na nesrpskom, odnosno na mađarskom jeziku, tako da je možda i priča o multikulturalnoj i višenacionalnoj Vojvodini ipak samo jedan stereotip“, ocenio je Pataki.\nBrošura će se deliti polaznicima „Škole za demokratiju“, koja se već godinama održava u organizaciji Helsinškog odbora.\n(Pod) razno (1.515) Autonomija (14.903) Antidiskriminacija (69) Autori (2.208) Aleksandar Kocić (47) Aleksandra Bosnić (11) Ana Lalić (11) Branislava Opranović (34) Dinko Gruhonjić (77) Dragana Rakić (20) Đerđ Konrad (49) Igor Besermenji (185) Jan Briza (11) Larisa Inić (34) Laslo Vegel (386) Milivoj Bešlin (7) Miloš Vasić (82) Mirko Đorđević (146) Natalija Jakovljević (11) Nedim Sejdinović (37) Nora Hicko (6) Pavel Domonji (43) Pavle Radić (270) Tamara Kaliterna (85) Teofil Pančić (75) Tihomir Novak (96) Zlatko Jelisavac (340) Civili (138) Kultura (1.038) Marginalci (1.262) Ogledalo (3.725) Stav (1.432) Stvarni ljudi (15) Utočište: Nacionalizam (1.386) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (861) Izbori (241) Izdvajamo (3.307) Karikatura nedelje (137) Mladi i mediji (13) Planeta (1.839) Podsetnik (31) Region (1.925) Šta s’ to rek’o! (431) Vesti (4.717) Vesti čitalaca (6) Video (11) Vojvodina (13.346) Aktuelno (6.839) Decentralizacija (209) Dijalozi (15) Dokumenti (74) Ekonomija (802) Evropa u Vojvodini (44) Lokalne samouprave (535) Pogledi (734) Seminari (13) Tribine (30)\nNovosadsko pozorište slavi 45. rođendan


Metalski kompleks spreman za dualno obrazovanje - Užicka Republika Press\nMetalski kompleks spreman za dualno obrazovanje\nU narednom periodu od tri do pet godina, zbog očekivane smene generacija, Impol Seval a.d. može da se nađe u ozbiljnom problemu zbog nedostatka zaposlenih proizvodnih zanimanja, pre svega livaca i valjača, ističe Gordana Savić, direktorka za ljudske resurse i pravne poslove te kompanije.\nZato smo se zajedno sa Valjaonicom bakra a.d. Sevojno uključili u projekat čiji je inicijator i nosilac Tehnička škola Užice radi izrade novog obrazovnog profila u području rada Geologija, rudarstvo i metalurgija za grupu metalurgija sa radnim nazivom Operater za preradu metala. Radne aktivnosti na definisanju novog obrazovnog profila su uveliko u toku.\nTime će kompanija Impol Seval, u narednom periodu, za obavljanje odgovarajućih poslova obezbediti zaposlene koji poseduju kompetencije koje ne nude postojeći obrazovni profili u našem obrazovnom sistemu.\nStalna ulaganja u novu opremu i modernizacija postojeće u Impol Sevalu menjaju profil klasičnog industrijskog radnika i traže naprednije obrazovne profile. Četvrta industrijska revolucija u svetu je uveliko u toku i moramo joj ići u susret.\nNovi obrazovni profil se formira u režimu dualnog sistema obrazovanja što podrazumeva da se deca tokom školovanja kontinuirano obučavaju za rad kod poznatog poslodavca. Cilj dualnog sistema obrazovanja je da poveže na kvalitetan način škole i kompanije i zbog toga smo partneri u ovom poslu.\nPosle neuspelog prošlogodišnjeg pokušaja da se u Tehničkoj školi u Užicu formira mešovito odeljenje klasičnih metalurških zanimanja za potrebe Valjaonica u Sevojnu, očekujemo da će ove godine na jesen uspešno startovati odeljenje Operatera za preradu metala.\nU tom kontekstu ćemo u saradnji sa Tehničkom školom, Valjaonicom bakra i lokalnom samoupravom sprovesti potrebne promotivne aktivnosti, a neće izostati, koliko smo upoznati, i podsticajne mere države i Grada.\nU poslednjih nekoliko godina najveći broj kandidata za proizvodna zanimanja u Impol Sevalu je regrutovan iz kruga onih koji su se samoinicijativno prekvalifikovali u nastojanju da sebi obezbede posao.Stvarna regrutacija i selekcija je definitivno moguća iz šireg kruga kandidata koji su se školovali redovnim putem i koji su tokom školovanja stekli određena praktična znanja, iskustva i veštine, što dualni sistem obrazovanja omogućava, zaključuje Gordana Savić.


Faktor | Nastavak privrednog rasta Evropske unije\nObjavljeno: 06.06.2019. u 17:39\nEurostat procjenjuje da je u prvom tromjesečju 2019. godine zaposlenih u 28-članoj privredi EU-a bilo 240,7 miliona, od čega je 159,5 miliona osoba bilo zaposleno u eurozoni\nTokom prvog kvartala ove godine u Evropskoj uniji je bruto domaći proizvod (BDP) porastao za 0,5 posto a zaposlenost za 0,3 posto u odnosu na četvrti kvartal 2018. godine. U europodručju EU-a bruto domaći proizvod porastao za 0,4 posto i zaposlenost za 0,3 posto, pokazuju revidirani podaci koje je danas objavio Eurostat, statistički ured Evropske unije.\nU poređenju sa istim periodom prošle godine BDP je u Europskoj uniji porastao za 1,5 posto te u europodručju za 1,2 posto dok se zaposlenost na godišnjem nivou povećala za 1,2 posto u EU i za 1,3 posto u eurozoni.\nEurostat procjenjuje da je u prvom tromjesečju 2019. godine zaposlenih u 28-članoj privredi EU-a bilo 240,7 miliona, od čega je 159,5 miliona osoba bilo zaposleno u eurozoni, što su najviše nivoi zaposlenosti ikada zabilježeni u oba područja.\nEvropska unijaekonomski rast\nCBBiH: Usklađivanje platnih sistema sa standardima EU-a


Ogromne gužve u Francuskoj i celoj Evropi\nZbog tradicionalnog poslednjeg vikenda u julu kada se menjaju smene ljudi koji idu na odmor, saobraćaj će biti gust na putevima u Francuskoj između petka 30. jula i nedelje 1. avgusta, posebno u subotu 31. jula, prema Bison Fute klasifikovanoj kao crna subota na putevima Francuske. Petak je prošao dosta otežano sa 1.015 kilometara dugom kolonom. Bison Fute upozorio je Francuze da bez preke potrebe ne kreću na put od petka uveče do nedelje preko dana. Velike gužve su i na graničnim prelazima na ulazu u Srbiju.\nObaveštavaju se vozači da moraju biti strpljivi ukoliko se nađu u ovoj gužvi. U petak 30. jula popodne u 17.15 časova širom Francuske zabeleženo je 1.015 km kumulativnih saobraćajnih gužvi. Ali posebno u subotu 31. jula, koja je na nacionalnom nivou klasifikovana kao crna subota u pravcu odlazaka, cirkulacija saobraćaja će postati izuzetno teška. Prema prognozama Bison Futea objavljenim u sredu, 28. jula, promet će ovog vikenda zaista biti posebno gust na putevima u Francuskoj zbog tradicionalnog ukrštanja juillettists i Augustans.\nDo kraja vikenda, od petka, 30. jula do nedelje, 1. avgusta, saobraćaj je narandžasto klasifikovan (otežano) na celoj teritoriji u smeru odlazaka i povratka, osim u regionu Auvergne-Rhone-Alpes i na Mediteranskom luku, klasifikovano kao crveno (veoma teško), za polaske subotom.\nBison Fute je u saopštenju upozorio da se ,,snažno ne preporučuje vožnja noću od petka do subote, a tokom celog dana u subotu. Bolje je sačekati polazak u nedelju 1. avgusta”. Na jugoistoku i na mediteranskom luku očekuju se teškoće u saobraćaju u pravcu polaska na autoputevima A6, A7, A8 i A9, kao i na A20, A61, A62 i A63 na jugozapadu- Gde se nalazi.\nTagovi: crossover - Francuska - otežan saobraćaj - upozorenje - vikend


Do sada je istekao rok za 55.000 doza vakcina “Astra Zeneka”, koje su, kad su donirane, imale rok trajanja od 30 do 60 dana – istakli su iz Instituta, prenosi Srpskainfo.\nJavni poziv je koncipiran na način da se po potrebi sukcesivno uništava medicinski otpad, a po osnovu jedinične cene iskazane za kilogram tog otpada, pišu Nezavisne novine.\nU obaveštenju o nabavci navedeno je da je trajanje okvirnog sporazuma dve godine, a da je procenjena ukupna vrednost okvirnog sporazuma bez PDV-a 49.950 KM. Rok za prijem ponuda odnosno zahteva za učešće je ponedeljak, 27. septembra, u podne.\n– Na poziv naručioca, izvršilac će na lokalitetu naručioca (JZU Institut za javno zdravstvo Republike Srpske Banjaluka i Regionalni centri Foča, Istočno Sarajevo, Zvornik i Trebinje) preuzeti otpad te ga transportovati, skladištiti i konačno zbrinuti na lokalitetu za koji ima odobrenje nadležnog ministarstva -ističe se u obaveštenju.\nPodsetimo da je u Srpskoj istekao rok za 55.000 vakcina, Kako se ranije pisalo, nije isključeno da će se sličan scenario dogoditi i u FBiH, gde će 340.183 doze biti neupotrebljive već idućeg meseca.\nKada je o vakcinama reč, slovenačka vlada odobrila je donaciju od 100.620 doza vakcine “Fajzer-Biontek” protiv kovida-19 za Bosnu i Hercegovinu.\nKako je saopšteno, donacija je odobrena u sredu na online sednici Vlade, kao dio humanitarne pomoći Slovenije Bosni i Hercegovini u borbi s pandemijom.\nBiH je, prema podacima sajta Worldometers, izbila na prvo mesto u Evropi po smrtnosti od virusa korona na milion stanovnika.


Željeznice Republike Srpske: Moguća saradnja sa američkim kompanijama - mojKontakt portal - Radio Televizija Kontakt\nŽeljeznice Republike Srpske: Moguća saradnja sa američkim kompanijama\nUprava Željeznica Republike Srpske /ŽRS/ razgovarala je danas na sastanku sa predstavnicima Ambasade SAD u BiH o mogućnostima saradnje sa američkim kompanijama, koje se bave proizvodnjom lokomotiva, saopšteno je iz tog preduzeća.\nVršilac dužnosti generalnog direktora Željeznica Republike Srpske Željko Radić naveo je kao jedan od primarnih ciljeva ove kompanije uključenje na evropsko tržište i konkurentnost.\nPredstavnik američke Ambasade Rami Bler rekao je da postoji interesovanje kompanija iz SAD za buduću saradnju i za prihvatljitive modele eventualnih ulaganja u željeznički sektor na ovom području, kao i za potencijalno unapređenje ekonomije i kroz turistički željeznički saobraćaja u BiH.\nPredstavnicima Željeznica Republike Srpske predstavljene su karakteristike i mogućnosti baterijske električne lokomotive američke kompanije “Vabtek”, objavljeno je na sajtu “Željeznica Republike Srpske”.\nTema sastanka bio je i proces restrukturisanja “Željeznica”, čija je primjena podržana, kao i nastojanja ove kompanije da se adekvatnom pripremom izbore za svoje mesto na evropskom tržištu.\nNaglašeno je da je željeznički sektor u Republici Srpskoj, kao i BiH, pretrpio ogromnu štetu tokom proteklih ratnih dešavanja i da veliki dio infrastrukturnih i vučnih kapaciteta zahtjeva značajna ulaganja, kako bi obnovile svoje kapacitete i postale ravnopravan konkurent u evropskoj željezničkoj mreži, javlja Srna.\nDrastična razlika: Litar ulja u Srpskoj šest, u Srbiji tri marke\nUhapšen vozač koji se pokušao spusti niz stepenice banjalučke Tržnice\n“Banjalučko proljeće” i u narednoj sedmici donosi mnoštvo sadržaja\nBolnica Gradiška: Sterilizator ispravan, dvije bebe dobile interhospitalnu infekciju\nObradović: Da odigramo dobar meč sa Lijetkabelisom\nSjećanje na pokojnog bubnjara: Amadeus bend objavio “Beograd” (VIDEO)


Terzić: Smanjili smo dug za 41 milion, sada je 13 miliona\nBEOGRAD – Fudbalski klub Crvena zvezda smanjio je na 13 miliona evra posle plasmana u Ligu šampiona, izjavio je generalni direktor Zvezdan Terzić.\n„Dug Crvene zvezde je smanjen na 13 miliona evra, znači vratili smo 41 milion duga. Osim toga, prema procenama Transfermarkta, koji je najupućeniji, vrednost našeg tima je 44 miliona evra. To je kao da imate firmu koja duguje 13, a u magacinu ima skladište na 44 miliona. Mogli smo sa današnjim danom da budemo na nuli ili u plusu, da smo hteli da prodamo Rodića za tri , Krstičića za 2,5, Joveljića za četiri i Bena za pet miliona. To su sve ponude koje smo imali na stolu poslednja dva dana prelaznog roka, ali nismo želeli da slabimo tim“, rekao je Terzić za Blic.\n„U ovom momentu, ovaj dug ne opterećuje Zvezdu. Posebno sam ponosan na to što smo u poslednje četiri godine u budžet Republike Srbije uplatili 15 miliona evra kroz porez“.\n„Svako je rekao da je Crvena zvezda klinički mrtva. Pored duga od 54 miliona evra, bilo joj je potrebno između 10 i 12 miliona godišnje za život. I sve smo izdržali. Ovo bi trebalo izučavati na univerzitetima – kako smo od kluba pred bankrotom došli do toga da živimo snove miliona navijača i igramo Ligu šampiona“.\nNa priče da je „Zvezda na državnim jaslama“ odgovara da su to zlonamerni komentari.\n„Sve tabue koji prate klub teško je i demantovati. Svi koji su zlonamerni prema Zvezdi, nama lično, predsedniku Aleksandru Vučiću, oni kreiraju negativnu kampanju. Pričaju da je Zvezda državni projekat i da koristimo državu kao kravu muzaru, da trošimo pare poreskih obveznika. Sve to ne odgovara istini. Mi u klubu smo zahvalni Aleksandru Vučiću, koji ne krije da je veliki zvezdaš i svakog dana to i dokazuje. Imao sam uvek njegovu podršku, jer sam na njegov predlog i došao ovde 2014. Ta podrška je značila, znači i danas. Ali, da on zloupotrebljava svoju funkciju da bi na štetu drugih pomagao Zvezdi jednostavno nije tačno“, zaključio je Terzić, podsetivši da su crveno-beli za četiri godine ostvarili prihod 100 miliona evra, a da je više od polovine zahvaljujući transferima igrača.


- Još jedna utakmica u nizu, posle negativnog rezultata sa poslednjeg meča, jako bitna za nas zbog bodova, ali i zbog derbija koji je meč sezone. Imaćemo promena, ali to ne menja naše opredeljenje. Raduje me povratak na stadion i želim da igramo igru koju forsiramo prethodnih meseci - rekao je Savo Milošević na konferenciji za medije u Sportskom centru "Teleoptik".\n- Negativan rezultat uvek negativno utiče, ali nece dugoročno, jer je teren na kom smo igrali zahtevao neke druge stvari. Kada se desi takva utakmica i sve ono što bi trebalo da bude prednost, bude anulirano, sve bude lutrija. Vraćamo se na naš teren i moći ćemo da igramo sve ono što smo igrali prethodnih meseci - rekao je Milošević, koji je istakao da je zadovoljan kako je ekipa reagovala.\nTrener Partizana veruje da će meč protiv Proletera biti težak i važan.\n- Imamo iskustvo sa njima iz Novog Sada, imali smo sreće da na tom meču na vreme postignemo gol. Napredovali su kao ekipa, neće biti lako. Utakmica je bitnija nego što bi bila da ne dolazi pred derbi - poručio je Milošević.\nOn je dodao da će sutrašnji susret propustiti Sejduba Suma, Umar Sadik i Slobodan Urošević zbog toga što su na karton do suspenzije, pa u slučaju nove javne opomene ne bi bili u konkurenciji za derbi.\nMeč izmedju Partizana i Proletera igra se sutra od 18 sati na stadionu u Humskoj.


Visoka škola PEP - Visoka škola za poslovnu ekonomiju i preduzetništvo: Proširenje obima saradnje sa Univerzitetom Edutus iz Mađarske\nProširenje obima saradnje sa Univerzitetom Edutus iz Mađarske\n07/16/2021 Zanimljivosti Naslovna najnovije\nDelegacija Visoke Škole za poslovnu ekonomiju i preduzetništvo boravila je početkom jula na Univerzitetu Edutus, u Mađarskoj, sa kojim već četiri godine postoji snažna i obostrano korisna saradnja. Cilj obe visokoškolske institucije je da povećaju obim međunarodne saradnje, a sastanak je bio više nego uspešan i rezultirao je novim sporazumima PEP-a i Edutusa. PEP su predstavljali pomoćnik direktora za nastavu dr Maja Cogoljević i pomoćnik direktora za marketing dr Vladan Cogoljević.\nSaradnja PEP-a i Edutusa nastala je u okviru projekta Erazmus. Ovaj međunarodni projekat je jedan od najvećih programa EU koji finansira projekte mobilnosti i saradnje u oblasti obrazovanja, obuka mladih i sporta. Opšti cilj Programa je da, kroz celoživotno učenje, podrži obrazovni, profesionalni i lični razvoj ljudi u oblasti obrazovanja, obuka, omladine i sporta.\nDogovoreno je proširenje saradnje u oblasti srpsko-mađarskog dualnog obrazovanja; zatim međunarodna saradnja zasnovana na zajedničkim projektima; razmena najboljih praksi i profesionalni razvoj za obe strane. Dogovoren je novi skori sastanak kako bi se što pre krenulo u konkretizaciju dogovorenog proširenja saradnje.\nMađarski partneri zainteresovani su da se više upoznaju sa metodima rada u Srbiji, da upoznaju strukturu srpskog sistema visokog obrazovanja i steknu uvid u praktične, administrativne procese, uključujući međunarodnu saradnju i praktični okvir svake ekonomske discipline.


patrijarh | Српски покрет Двери\nU nastavku prenosimo pismo Saveza za Srbiju upućeno patrijarhu Irineju, povodom njegovog jučerašnjeg obraćanja u Nišu na obeležavanju 20. godišnjice od početka NATO bombardovanja. Veoma smo začuđeni Vašim jučerašnjim govorom u Nišu na obeležavanju 20. godišnjice od početka NATO bombardovanja SRJ. Nismo uopšte razumeli zašto su tim tragičnim povodom tema Vašeg obraćanja bili građanski protesti […]\nIzvor destabilizacije Srbije nije spolja, već iznutra i nalazi se na mestu predsednika Srbije koji je postao ustavorušitelj. Kako komentarišete svetosavski intervju Patrijarha Irineja za „Politikuˮ? Nemam ni najmanje sumnje da će SPC, kao u proteklih 800 godina, uvek biti na strani svoga naroda i solidarisati se sa svim problemima sa kojima se narod suočava. […]\n„Najnovija izjava Patrijarha Irineja je veoma važna, jer je napokon, izuzetno težak položaj srpske zajednice u Crnoj Gori stavila u centar medijske pažnje.“ – rekao je Kostić. Komentarišući izjavu patrijarha Irineja da je položaj Crkve u Crnoj Gori gori nego u doba osmanlija i da je položaj Srba ugrožen, poslanik Dveri Ivan Kostić rekao je […]


Čelsi ništa ne prepušta slučaju, novi ugovor za "Frenkijevu bebu"! - Sportske.net\nMladi fudbaler ima potencijala.\nČelsi želi "nemoguće" iz Madrida?Čelsi "oteo" pojačanje Anćelotiju - nekada u zagrebačkom Dinamu, uskoro na Stamford Bridžu?Drama fudbalera Čelsija - ostao u Londonu dok njegovu zemlju pogađa velika katastrofa!Lampard dao zeleno svetlo za Albanca, Junajted kvari posao?Slobodni igrači će biti primamljiviji nego ikada, oko ovih 11 će se klubovi otimati!\nJedan od fudbalera koje je Frenk Lampard lansirao u orbitu jeste i Tino Andžorin.\nVezista je dobio minute u Premijer ligi i Liga kupu, a uskoro bi trebalo da potpiše novi dugoročan ugovor sa "plavcima", piše Independent.\nAndžorin je član mladih selekcija Engleske i pored državljanstva Nigerije odakle je poreklom, Lampard je u nekoliko navrata isticao da ozbiljno računa na njega u budućnosti i čini se da je bio u pravu.\nUgovor 18-godišnjeg fudbalera ističe na leto 2021. godine, Čelsi ne želi da prepušta slučaju baš ništa i uveliko sprema novi ugovor za dete kluba.\nU Premijer ligi 2 Andžorin ima odlične brojke, u konkurenciji U23 igrača na 11 nastupa ima pet golova i četiri asistencije.


Održivi rezultati konkursa „Za moj Kosjerić” - Titan\nOdrživi rezultati konkursa „Za moj Kosjerić”\nKonkurs „Za moj Kosjerić” inovativno i održivo unapređuje kvalitet života u lokalnoj sredini, kroz realizaciju najbolje ocenjenih projekata koje finansijski podržava TITAN Cementara Kosjerić. Priliku za takvu afirmaciju dobijaju inicijative koje pokazuju uključenost građana u rešavanje zajedničkih pitanja, pod uslovom da efikasno koriste lokalne resurse i promovišu saradnju sa različitim društvenim akterima.\nDugogodišnju inspirativnost ovog Titanovog popularnog projekta potvrđuje veliki broj kandidovanih ideja, koje predlažu opštinske institucije i organizacije civilnog društva.\nKao dugoročni program, koji osnažuje lokalne aktere u stvaranju zajedničkih dobrobiti, konkurs „Za moj Kosjerić” istovremeno usklađuje sadržaje nagrađenih projekata sa korporativnim vrednostima TCK, tako da ukupnim efektima doprinosi održivom razvoju lokalne zajednice.\nOd pokretanja konkursa, 2013. godine, do sada smo nagradili 82 projekta, sa sumarnom finansijskom podrškom kompanije od preko 160.000 evra. Implementirana rešenja u oblasti kulture, ekologije, obrazovanja, socijalne zaštite i uključivanja, na najbolji način prezentuju jedinstvo društvenih interesa naše kompanije i građana Kosjerića, što predstavlja obrazac saradnje na ovom polju.


MERKEL i francuska vlada “šokirani” zbog trajnog ukidanja TRAMPOVOG naloga na Tviteru: PROBLEMATIČNO JE! – Naši u svetu\nObjavljeno 11/01/21 u 17:00\n“Ovo pravo može se ograničiti , ali samo u skladu sa zakonom i u okvirima koji definišu zakonodavci, a ne odlukama menadžmenta društvenih mreža. Iz tog ugla, kancelarka smatra problematičnim da se nalozi američkog predsednika trajno blokiraju”, saopštio je njen portparol Stefen Zajbert.\nTviter je trajno suspendovao Trampov nalog navodeći kao razlog “rizik od budućeg podsticanja nasilja”, a nakon upada njegovih pristalica u Kapitol.\nTaj je stav podržao i Clément Beaune, francuski ministar za evropska pitanja. Rekao je da je bio “šokiran” kad je vidio da privatna kompanija donosi tako važnu odluku, prenosi “Jutarnji list”.\n“O ovome bi trebalo odlučivati građani, a ne izvršni direktor”, rekao je u za Bloomberg TV. “Potrebna je javna regulacija velikih mrežnih platformi”, dodao je. I tako otvorio pitanje koje već duže vremena nije definisano – jesu li društvene mreže samo platforme ili ih treba smatrati medijima koji moraju snositi odgovornost za objavljeno.\nJoš je oštriji bio Bruno Le Maire, francuski ministar finansija koji je rekao da za “regulaciju digitalnih divova ne može biti odgovorna sama digitalna oligarhija”. “Šokiran” tom odlukom, ministar je osudio “pretnju” te “digitalne oligarhije” za “države i demokratije” i utvrdio da su “suverenitet naroda”, “države” i “pravosuđe” jedini legitimni za “regulaciju digitalnih divova”.\nFrancuska je jedna od zemalja koja je ušla u sukob s Trampovom administracijom oko pitanja regulisanja digitalnih moćnika primarno po pitanju oporezivanja, ali i kad je reč o nužnom plaćanju korištenja vesti izdavačkoj industriji. Na tom je temelju i EU krenula u regulisanje rada najvećih digitalnih kompanija među kojima je Twitter, pa Facebook, Amazon, Apple, Microsoft, Google i drugi s ciljem da regulator ima pravo naterati plaforme da uklone nezakonit sadržaj. U SAD-u je taj evropski potez naišao na reakciju, ali vrlo blagu pa je skup zastupnika krenula u kreiranje zakonodavstva koje bi zrcalilo evropski GDPR.\nFrancuska vlada pokušala je 2020. zakonskim putem regulisati govor mržnje na internetu, ali Ustavno veće odbacilo je u junu tu inicijativu, ocenivši da zadire u slobodu izražavanja. Glasnogovornik francuske vlade Gabriel Attall je s tim u vezi kazao da „postoji razlika između ublažavanja sadržaja i onemogućavanja izražavanja”. Attall se oglasio i u ponedjeljak i ocenio je da je “ućutkivanje” jedne osobe na društvenim mrežama, koje su postale “oblik društvenog prostora”, nesumnjivo zbog “izostanka kriterijuma posebno propisanih zakonom” za takve slučajeve.\nIzvor Tanjug\tJutarnji list\nAngela MerkelDonald TrampNalogTviter


Zaštitite se od prevara sa lažnom tehničkom podrškom - Windows Help\nZaštitite se od prevara sa lažnom tehničkom podrškom\nPrimenjuje se na: SecurityWindows 10Windows 7Windows 8.1 Više\nPrevare sa lažnom tehničkom podrškom su problem ove delatnosti gde prevaranti koristite taktiku zastrašivanja da bi vas namamili da platite nepotrebne usluge tehničke podrške koje navodno rešavanju izmišljene probleme u vezi sa uređajem, platformom ili softverom.\nKako prevare sa lažnom tehničkom podrškom funkcionišu\nPrevaranti mogu direktno da vam se obrate putem telefona i da se pretvaraju da su predstavnici softverske kompanije. Oni mogu čak i da prevare ID pozivaoca tako da prikazuje legitimni broj telefona podrške iz pouzdanog preduzeća. Zatim mogu od vas da zatraže da instalirate aplikacije koje im daju daljinski pristup vašem uređaju. Korišćenjem daljinskog pristupa, ovi iskusni prevaranti mogu lažno da predstave normalan proizvod rada sistema kao znakove problema.\nPrevaranti mogu i da iniciraju kontakt prikazivanjem lažnih poruka o greški na veb-lokacijama koje posećujete, prikazivanjem brojeva podrške i mameći vas da pozovete. Mogu i da postavite vaš pregledač preko celog ekrana i da prikazuju iskačuće poruke koje ne nestaju, u suštini da zaključaju pregledač. Ove lažne poruke o grešci imaju za cilj da vas namame da pozovete navedenu tehničku telefonsku podršku.\nMicrosoft poruke o greškama i sa upozorenjima nikada ne sadrže broj telefona.\nKada ostvarite kontakt sa prevarantima, oni vam mogu pružati lažna rešenja za vaše „probleme“ i tražiti plaćanja u obliku jednokratne naknade pretplate na navodnu uslugu podrške.\nWindows 10 sadrži Windows bezbednost, ugrađenu bezbednosnu aplikaciju koja se automatski ažurira kako bi uređaj bio bezbedan. Više informacija potražite u članku Budite uvek zaštićeni sa programom Windows bezbednost.\nŠta da radite ako prevarant za tehničku podršku već ima vaše informacije\nDeinstalirajte aplikacije koje su prevaranti zatražili da instalirate. Više informacija o tome kako da deinstalirate aplikacije potražite u članku Popravka ili uklanjanje programa u operativnom sistemu Windows 10.\nAko ste prevarantima dali pristup, razmislite o ponovnom pokretanju uređaja. Da biste videli kako, pogledajte Opcije oporavka u operativnom sistemu Windows 10.\nObavljanje ozbiljnih metoda za oporavak poput uspostavljanje početnih vrednosti uređaja može da bude vremenski zahtevno, ali to može biti najbolja opcija za u nekim slučajevima – na primer, ako lažni kodovi greške i poruke stalno iskaču i sprečavaju vas da koristite uređaj.\nPokrenite potpuno skeniranje sa Windows bezbednošću kako biste uklonili malver. Saznajte kako\nPrimenite sve bezbednosne ispravke čim postanu dostupne. Da biste videli dostupne ispravke, izaberite taster Start , a zatim izaberite Postavke > Ažuriranje i bezbednost > Windows Update. Više informacija potražite u članku Ažuriranje operativnog sistema Windows 10.\nPromenite lozinke. Saznajte kako da promenite lozinku Microsoft naloga\nPozovite dobavljača kreditne kartice da biste dostavili prigovor na troškove ako ste već platili.\nNadgledajte aktivnosti prijavljivanja. Koristite zaštitni zid Windows zaštitnika da biste blokirali saobraćaj prema uslugama kojima inače ne biste pristupili. Više informacija potražite u temi Zaštitni zid i mrežna zaštita.\nPrijavljivanje prevara sa lažnom tehničkom podrškom\nPomozite korporaciji Microsoft da zaustavi prevarante, bez obzira na to da li tvrde da su iz korporacije Microsoft ili druge tehničke kompanije, tako što ćete lažnu tehničku podršku prijaviti:\nDa biste prijavili nebezbednu veb lokaciju direktno korporaciji Microsoft, popunite obrazac Prijavite nebezbednu lokaciju. Možete i da prijavite nebezbedne veb lokacije u sistemu Microsoft Edge tako što ćete izabrati Postavke i Više > Pomoć i povratne informacije > Pošalji povratne informacije kada naiđete na nešto sumnjivo.\nU hitnim slučajevima, izaberite neku od ovih opcija:\nGlobalna korisnička služba\nKako da se zaštitite od prevara sa lažnom tehničkom podrškom\nNajpre, uverite se da sledite ove savete o tome kako da računar ostane bezbedan.\nVažno je i da vodite računa o sledećem:\nKorporacija Microsoft ne šalje neželjene e-poruke niti upućuje neželjene pozive kako bi vam zahtevala lične ili finansijske informacije ili obezbedila tehničku podršku za popravku računara.\nSva komunikacija sa korporacijom Microsoft mora biti započeta s vaše strane.\nAko se pojavi obaveštenje sa brojem telefona, ne pozivajte ga. Poruke o greškama i sa upozorenjima od korporacije Microsoft nikada ne uključuju broj telefona.\nPreuzimajte softver samo sa zvaničnih veb-lokacija Microsoft partnera ili iz Microsoft Store prodavnice. Budite oprezni prilikom preuzimanja softvera sa veb-lokacija treće strane, jer neke od njih mogu biti modifikovane bez znanja autora kako bi kompletirali malver za prevare sa lažnom podrškom i druge pretnje.\nKoristite Microsoft Edge pri pregledanju interneta. On blokira lokacije poznatih prevara sa lažnom podrškom koristeći SmartScreen filter Windows zaštitnika (kojeg koristi i Internet Explorer). Osim toga, Microsoft Edge može da zaustavi petlje iskačućih dijaloga koje koriste ove lokacije.\nUključivanje antivirusne zaštite u programu Windows bezbednost u operativnom sistemu Windows 10. On otkriva i uklanja poznati malver za prevaru sa lažnom podrškom.\nTehnička podrška korporacije Microsoft nikada neće tražiti da platite za podršku u obliku Bitkoina ili poklon-kartica.\nPopularni tipovi prevara\nPostoji nekoliko oblika prevara sa lažnom tehničkom podrškom, a svi za cilj imaju da vas prevare da poverujete da je potrebno popraviti vaš računar i da treba da platite usluge tehničke podrške.\nOstali oblici prevara sa lažnom podrškom\nLista telefonskih brojeva prevara sa lažnom tehničkom podrškom\nLista uobičajenih prevara sa lažnom podrške putem veba\nPoslednji put ažurirano: 13.06.2019.


Tribina: Emancipacija i progres u YU umetnosti\nU četvrtak, 7. februara 2019. u 19:00 u Domu omladine Beograda, sala Amerikana održaće se još jedno predavanje iz Ciklusa tribina: Jugoslavija i emancipacija. O temi će govoriti Miško Šuvaković, profesor primenjene estetike i teorije umetnosti na Fakultetu za medije i komunikacije i moderatorka Ana Panić, Muzej Jugoslavije/Cejus. U okviru tribinskog programa Jugoslavija i emancipacija koji tokom čitave 2019. godine realizuju Centar za jugoslovenske studije (Cejus) i Dom omladine Beograd prvo predavanje će biti posvećeno emancipatorskim praksama i modelima progresa u jugoslovenskoj umetnosti, komparativno ukazujući na primere iz vremena Kraljevine Jugoslavije i iz SFRJ.\nRasprava će biti usmerena na 1) generisanje koncepta jugoslovenske umetnosti, 2) avangardne prakse (dada i zenitizam) i 3) liniju preobražaja: socijalistički realizam, socijalistički modernizam i neoavangarde. Cilj predavanja je da se ukaže na transformacije funkcija i efekata emancipacije i progresa u politici vremena.\nKroz životni vek koji je trajao nešto duže od 70 godina,Jugoslavija je menjala ne samo državna i društvena uređenja (Kraljevina SHS, Kraljevina Jugoslavija, DF Jugoslavija, FNR Jugoslavija i SFR Jugoslavija), već je prolazila kroz brojne društvene procese koji su oblikovali i menjali svakodnevicu ljudi – bilo da je reč o mestu ili načinu na koji su stanovali, radili i obrazovali se (u detinjstvu ili odraslom dobu), ili da se radionačinima na koji se provodilo slobodno vreme.


Ljubav i požuda "stanuju" u mozgu\nNaslov: Ljubav i požuda "stanuju" u mozgu Pon 20 Avg - 0:40\nDa li se strast i požuda stvaraju na istom mestu, ili postoji precizna "mapa" po kojoj se osećanja kreiraju u našim umovima?\nZahvaljujući modernoj nauci, definitivno je jasno da ljubav "stanuje" u mozgu, a ne u srcu. Ali da li znate gde je to tačno u mozgu? Da li se strast i požuda stvaraju na istom mestu, ili postoji precizna "mapa" po kojoj se osećanja kreiraju u našim umovima?\nNaučnici tvrde da usko povezana osećanja aktiviraju slične delove mozga, pa tako, na primer, požuda uvek prati ljubav, bes ljubomoru i sl.\nViše od 20 eksperimenata nad ispitanicima pokazalo je da se ljubav i požuda nalaze, odnosno da se stvaraju u dve moždane strukture koje se zovu insula i strijatum i odgovorne su za "napredovanje" emocija od seksualne želje do ljubavi. Insula je deo moždane kore koji se nalazi duboko u području između temporalnog i frontalnog režnja, dok se strijatum nalazi u neposrednoj blizini, u prednjem mozgu.\nLjubav i požuda aktiviraju različite delove strijatuma, s tim što požuda jednostavnije funkcioniše, odnosno aktivnost mozga je slabija kada je samo ona prisutna.\nLjubav sve to komplikuje, "pali" i pokreće još neke moždane centre, što znači da kada od seksualne želje dođemo do faze da volimo, aktiviramo veći deo mozga. Zbog toga naučnici tvrde da je skeniranjem moždanih aktivnosti moguće vrlo precizno odrediti ko koga voli, odnosno da li je između dvoje ljudi u pitanju samo strast ili ljubav.\nZanimljivo je, međutim, da se područje mozga koje je aktivno kada volimo, aktivira i kada smo zavisni od droge, alkohola ili cigareta, što je još jedan dokaz "da je ljubav droga". Naučnici tvrde da je ljubav, u stvari, jedna vrsta navike, jer godinama postajemo zavisni od užitka i prijatnih osećaja koje ljubav izaziva. Iako činjenica da je ljubav navika romanticima zvuči obeshrabrujuće, naučnici tvrde da to uopšte nije loše. Naime, ljubav aktivira različita područja mozga, ali su mnoga i manje aktivna nego kod osoba kod kojih postoji samo požuda. To znači da seksualna želja ima vrlo specifičan cilj, dok je ljubav više apstraktna i složena i manje zavisna od fizičke prisutnosti nekog drugog, tvrde naučnici. To znači da je ljubav vrlo kompleksno osećanje, pokreće vatromet u telu, podstiče lučenje hormona, aktivira različita moždana područja i obezbeđujući nam osećaj zadovoljstva, ali i odlično zdravlje.


Vakcina kompanije "Džonson i Džonson", za koju je potrebna jedna doza, štiti protiv Kovida 19, pokazala je u sredu analiza američkih regulatora. Time je otvoren put za konačnu odluku o upotrebi nove vakcine, koja je lakša za korišćenje, u borbi protiv pandemije koronavirusa u SAD.\nNaučnici američke Uprave za hranu i lekove (FDA) potvrdili su da je ukupna delotvornost vakcine oko 66 odsto u suprečavanju umerenih i teških slučajeva Kovida 19. FDA je takođe navela da je vakcina Džonson i Džonson - koja bi mogla da ubrza vakcinaciju zato što je potrebna samo jedna doza - bezbedna za upotrebu.\nOvo je samo jedan korak u procesu evaluacije treće vakcine u SAD. Nezavisni savetnici uprave u petak će raspravljati o tome da li su dokazi dovoljno snažni da se preporuči njena upotreba. FDA bi, na osnovu tih preporuka, trebalo da donese konačnu odluku za nekoliko dana.\nKampanja vakcinacije u SAD teče sporije od očekivanog, zbog logističkih problema i kašnjena u isporuci posle nevremena, dok zemlja odaje poštu više od pola miliona žrtava Kovida 19.\nZa sada, oko 44,5 miliona Amerikanaca primilo je najmanje jednu dozu vakcine kompanija Fajzer ili Moderna, dok je gotovo 20 miliona vakcinisano drugom dozom, neophodnom za punu zaštitu od bolesti.\nVakcina kompanije "Džonson i Džonson" testirana je na 44.000 ljudi u SAD, Južnoj Americi i Južnoafričkoj Republici. U različitim zemljama postoje različite, mutirane varijante koronavirusa i u analizi američkih regulatora upozorava se da nije jasno koliko je vakcina delotvorna protiv svih sojeva.\nMeđutim, Džonson i Džonson je prethodno naveo da je vakcina efikasnija u SAD - 72 odsto protiv umerenih do teških slučajeva Kovida 19, u poređenju sa 66 procenata u Latinskoj Americi i 57 odsto u Južnoafričkoj Republici.\nMeđutim, u svim zemljama vakcina je bila veoma delotvorna protiv najtežih simptoma, a rani rezultati istraživanja pokazali su da nije bilo hospitalizacija niti smrtnih slučajeva 28 dana posle vakcinacije.\nMada ukupan procenat efikasnosti možda sugeriše da vakcina Džonson i Džonson nije toliko snažan kandidat kao konkurenti koji zahtevaju dve doze, sve vakcine protiv Kovida 19 u svetu se testiraju različito zbog čega ih je gotovo nemoguće uporediti.\nIako neće biti iznenađujuće ako se ispostavi da je dejstvo od jedne doze malo slabije nego od dve, regulatori će odlučiti da li je to prihvatljivo da bi se vakcinisao veći broj ljudi.\nVakcine kompanija Fajzer i Moderna, koje se koriste u SAD i brojnim drugim zemljama, moraju da budu zamrznute, dok vakcina Džonson i Džonson može da se drži tri meseca u frižderu. Vakcina kompanije Astra Zeneka, koja se koristi u Evropi, Britaniji i Izraelu, slične je proizvodnje i takođe može da se drži u frižideru, ali su za nju potrebne dve doze.\nAko FDA odobri upotrebu Džonson i Džonson vakcine, to neće odmah značajno poboljšati zalihe u SAD. Očekuje se da će u prvoj nedelji samo nekoliko miliona doza biti spremno za isporuku. Međutim zvaničnici kompanije saopštili su u Kongresu da očekuju da će obezbediti 20 miliona doza do kraja marta i 100 miliona do leta.\nVakcinu te kompanije razmatraju i evropski regulatori i Svetska zdravstvena organizacija (SZO). Širom sveta, Džonson i Džonson planira da proizvede oko milijardu doza do kraja godine.


Kućno carinjenje - Pojednostavljeni carinski postupak\nPojednostavljeni carinski postupak – kućno carinjenje je proces koji značajno smanjuje vreme potrebno za carinjenje robe. Kućno carinjenje u Srbiji predstavlja postupak carinjenja robe prilikom uvoza i izvoza u sopstvenim prostorijama, čineći na taj način carinjenje robe mnogo bržim i efikasnijim.\nZahvaljujući pojednostavljenom carinskom postupku, kompanije su u mogućnosti da svoju robu deklarišu bez papirne dokumentacije, podnošenjem dokumenata elektronskim putem.\nKućno carinjenje – Smanjujući troškove carine i privrednih subjekata, ubrzavanje procedure i protoka robe, rasterećenje carinskih terminala i ljudi, smanjenja greške kod carinjenja i unapređenja saradnje sa privrednim subjektima, neke su od prednosti ovog carinskog postupka.\nSpore, nejasne, komplikovane i pre svega skupe carinske procedure mogu značajno da utiču na način poslovanja i funkcionisanja kompanije. Prateći trendove i potrebe tržišta i u cilju ostvarivanja uštede u potrebnom vremenu za trajanje postupka, postoji mogućnost carinjenja van radnog vremena carine kao i finansijskoj uštedi …\nUvođenjem instituta ovlašćeni primalac/pošiljalac, došlo je do ključnih promena u tehničkom načinu funkcionisanja pojednostavljenog carinskog postupka.\nUbrzajte i unapredite sopstveno poslovanje, potražite pouzdane i tačne informacije od našeg stručnog i kvalifikovanog tima kako za pojednostavljene carinske postupke tako i za brojne druge usluge vezane za carinjenje robe. Kontaktirajte nas odmah!


U prvom krugu članstvo Kosova podržalo je 76 država, protiv je bilo 56, a 22 zemlje su bile uzdržane. U drugom krugu Kosovo je dobilo podršku 68 država, 51 država je bila protiv, a 16 zemalja je bilo uzdržano. Za prijem nove članice potrebna je dvotrećinska večina.\nMinistar spoljnih poslova Kosova Bedžet Pacoli izjavio je grupi novinara u Dubaiju da je odlukom da Kosovo ne bude primljeno u Interpol u suštini pobedilo zlo, a ne Kosovo niti Srbija.\n"Treba da budemo još jači i da idemo napred. Mogu da vam kažem da nismo ostavili ništa da uradimo, radili smo ali na kraju, kako ste videli, nismo uspeli da obezbedimo 12 glasova da bi se Kosovu obezbedilo članstvo. Srbija je vodila beskompromisni rat svim sredstvima koje je imala na raspolaganju. Mi treba da stvorimo perspektivu za naše građane i damo značaj dijalogu sa Srbijom", rekao je Pacoli.\nVlada Kosovo duboko razočarana\n"Republika Srbija je divljom kampanjom još jednom pokazala svoj karakter prema Kosovu i protiv ideje normalizacije odnosa sa Kosovom, šta više u slučaju kada je članstvo bilo tehničko, a ne političko pitanje", navodi se u saopštenju Vlade Kosova.\nVlada se zahvalila onima koji su glasali i trudili se da pomognu Kosovu u ovom procesu i dodala da će nastaviti sa konsolidacijom institucija i da će u bliskoj budućnosti biti punopravna članica interpola.\nTači: Nema pobednika, samo gubitnika\nPredsednik Kosova Hašim Tači izjavio je da neučlanjenjem Kosova u Interpol nema pobednika, već samo gubitnika.\n"Danas, nema pobednika, ali mogu slobodno reći da smo gubitnici i Kosovo i Srbija", rekao je Tači.\nOn je rekao da je Kosovo želelo da bude deo doprinosa miru, stabilnosti, globalnoj borbi protiv korupcije, organizovanog kriminala, terorizma i svih drugih negativnih pojava.\n"Nažalost, danas je ovo pravo uskraćeno Kosovu ", naveo je Tači.\nOn je izrazio protivljenje obliku lobiranja Vlade Kosova, rekavši da veruje samo u odlučnost država koje su priznale Kosovo.\nS obzirom na prepreke koje Srbija pravi prema Kosovu, Tači je ponovo pozvao političke predstavnike na Kosovu da postignu konsenzus o završnoj fazi dijaloga sa Srbijom kako bi se postigao konačan dogovor o priznavanju i normalizaciju odnosa.\nTači je ocenio da današnje glasanje navodi na potrebu veće posvećenosti kosovske politike i kosovskih institucija za održivim i funkcionalnim jedinstvom.\nAmbasada SAD: Svi gubimo\n"Sa ishodom glasanja o članstvu Kosova u Interpolu svi gubimo", saopštila je Ambasada SAD u Prištini ubrzo nakon što je završen drugi krug glasanja u Dubaiju, na Generalnoj skupštini ove organizacije.\nU saopštenju se navodi da je kosovska policija potpuno integrisana i sposobna institucija, koja se jasno dokazala pomaganjem u razbijanju međunarodnih terorističkih, kibernetičkih, narko i mreža za trgovinu ljudima i oružjem.\n"Većina zemalja je to videla i podržala aplikaciju Kosova da se pridruži Intrerpolu, uprkos kampanji koju je predvodila Srbija, kako bi vršila pritisak na zemlje da se suprotstave kandidaturi Kosova. Podrška članstvu Kosova u Interpolu nikada nije bila o priznavanju nezavisnosti Kosova, već o jačanju globalne saradnje u oblasti sprovođenja zakona i zatvaranju kritičnog sigurnosnog jaza na Balkanu", navedeno je u saopštenju.\nDodaje se da SAD i dalje snažno podržavaju dijalog između Srbije i Kosova koji je omogućila Evropska unija.\n"Sada više nego ikad, obe strane treba da ubrzaju svoje napore kako bi postigle dogovor o punoj normalizaciji, što je jedini način da obe zemlje napreduju na putu priključenja EU. I Srbija i Kosovo moraju da shvate da su njihovi putevi prema evropskoj budućnosti kroz normalizaciju. U tu svrhu, podstičeno ih da izbegnu provokacije i zajedno rade na dogovoru", zaključuje se u saopštenju.\nOglasila se i Ambasada Velike Britanije u Prištini ocenom da je odluka Generalne skupštine Interpola da Kosovo ne bude primljeno u tu organizaciju, razočaravajuća.\n"Prijem Kosova bi omogućio dobru razmenu informacija putem agencija za primenu zakona, posebno u regionu zapadnog Balkana i poboljšao bi evropsku i globalnu sigurnost. Kriminalci sada lako sarađuju preko granica, a da bi se protiv toga uspešno i efikasno borili, naše institucije za primenu zakona treba takodje sa saradjuju", navodi se u saopštenju.\nU EU kažu da je ovo pitanje za države članice međunarodne organizacije.\nEvropska unija očekuje od Srbije i Kosova da se brzo posvete dijalogu, s obzirom na direktnu vezu između normalizacije odnosa i težnji obeju strana ka EU integracijama, saopštila je portparolka visoke predstavnice EU Maja Kocijančić.\n"Kao što je i visoka predstavnica Federika Mogerini naglasila nakon sastanka predstavnika Srbije i Kosova u Briselu 8. novembra, obe strane moraju da osiguraju povoljnu atmosferu za dijalog i da se uzdrže od izjava, postupaka i mera koje nisu u cilju normalizacije odnosa", navela je Kocijančić.\nAtmosfera u Severnoj Mitrovici\nViše automobila u Severnoj Mitrovici uz sirene i zastave Srbije prošlo je oko podneva ulicama slaveći, kako se nezvanično moglo čuti, rezultate glasanja. Niko od zvaničnika nije primećen.\nVučić: Bez euforije\n"Ovo govori da je Srbija osnažila svoju poziciju, ali ne smemo da budemo euforični", rekao je predsednik Srbije Aleksandar Vučić koji se u Predsedništvu Srbije obratio javnosti zajedno sa šefom diplomatije Ivicom Dačićem.\nOn je dodao da je ovo uspeh male, prkosne i ponosne zemlje, "koja ne sme svoju budućnost da zasniva na prkosu i inatu, već na racionalnom pristupu i koja mora da želi kompromis. I koja ne sme ovu priliku da iskoristi ni da ponižava ni da nipodaštva prištinsku stranu".\n"Uspeli smo da sačuvamo i svoju zemlju i svoj obraz, ali sve što ne bi bio kompromis u budućnosti predstavljalo bi samo kontraudarac za nas i naš narod", poručio je Vučić zahvaljujući i onima koji su Srbiju podržavali i one koji su je, kako je rekao, potcenjivali.\nPredsednik Srbije je naveo da će Beograd nastaviti da insistira na kompromisu sa Prištinom, koju će moliti da ukine tarife za srpske proizvode.\nŠef srpske diplomatije Ivica Dačić rekao je da je ovo pokazalo da ništa ne može da se uradi bez dogovora sa Srbijom.\n"Ja sam im rekao da se ne prijavljuju (za Interpol), da se ne brukaju. Hteo sam da ih zaštitim od sramote. Pa sada neka objasne narodu jesmo li lagali kada smo govorili da su zemlje povlačile priznanja. Gde je taj spisak od 116 zemalja koje su ih priznali?", rekao je Dačić.\nSrpski šef diplomatije je naveo da je Kosovu nedostajalo 36 glasova.\n"Pa nije im ni (austrijski premijer Sebastijan) Kurc pomogao. Kurc i Tači su slavili! E, pa tako su i prošli. Preko koga su hteli u Interpol, tako su i prošli. A i inače sam Kurcu rekao: 'Ti si, bre, pametan čovek. Pa koja budala je na strani gubitnika?'", rekao je Dačić.\n"Što se mene tiče, oni su doživeli debakl", konstatovao je Dačić.\nNakon Dačićevog obraćanja Vučić je rekao da hoće u drugačijem tonu da uputi poziv Albancima.\n"Ja želim da oni ovo ne dožive kao debakl i veliki poraz, već kao malo otrežnjenje i da razumeju da svet više nije unipolaran i da je rešenju u razgovoru i dogovoru sa Beogradom, a ne tako što će neko Srbiji da nameće rešnje", poručio je Vučić.\nAmbasador SAD u Beogradu Kajl Skat izjavio je da je šteta što Kosovo nije primljeno u Interpol. On je rekao da je Interpol organizacija koja podrazumeva saradnju policija što je kako je rekao, "važno u borbi protiv kriminala".\nBojan Elek: Ne razumem šta je pobeda\nAtmosfera u kojoj je u Srbiji praćeno ponovno razmatranje pitanja članstva Kosova u Interpolu ne koristi nastavku dijaloga Beograda i Prištine, niti doprinosi unapređivanju bezbednosti na Balkanu, ocenio je za RSE Bojan Elek analitičar nevladinog Beogradskog centra za bezbednosnu politiku.\nTome, dodaje Elek, posebno odmažu skandalozni medijski natpisi i izjave koje su poslednjih dana davali državni službenici uključujući i poruku koju je na društvenim mrežama, nakon donošenja odluke Generalne skupštine Interpola, postavio šef srpske policije Nebojša Stefanović:\n"Ministar je tvitovao sliku Generalne skupštine, a preko toga poruku `Pobeda`. Ne razumem šta je tu tačno pobeda", zapitao se Elek.\nOn podvlači da nakon glasanja u Dubaiju Kosovu na raspolaganju ostaju dosadašnji mehanizmi za borbu protiv internacionalnog kriminala.\n"Kosovo je preko UNMIK misije uključeno u saradnju Interpola, to jest UNMIK služi kao veza između Kosova i Interpola. S druge strane, Kosovo preko Euleks misije takođe može da sarađuje sa Evropolom (Evropska policijska služba prim.aut.). Tako da stvari nakon svega ostaju iste, ali definitivno manje ima poverenja između jednih i drugih za bilo kakvu saradnju u budućnosti", kaže Elek.\nElek ukazuje na refleksije koje će ovakav rasplet imati na produbljivanje jaza između dve strane u vezi sa projekatima regionalne saradnje:\n"Sve se preliva i u neke druge regionalne inicijative. Na primer, imate u Bukureštu inicijativu SELEC, što je Centar za sprovođenje zakona u Jugoistočnoj Evropi (Southeast European Law Enforcement Centre, prim. aut.) gde Srbija, na primer, takođe blokira članstvo Kosova", naveo je Elek.\nPredlog za glasanje o članstvu Kosova u Interpolu stigao je na dnevni red pošto je odbijen zahtev Kine, Španije, Kipra, Argentine, Surinama i Srbije da se to pitanje izostavi, javili su mediji u Srbiji.\nSrbija se oštro protivila članstvu Kosova u Interpolu i vodila kampanju protiv prijema.\nKosovo je do sada dva puta podnosilo zahtev za članstvo – 2015. i 2016. godine.\nU međuvremenu je Interpol saopštio da su pacifičke držve Kiribati i Vanuatu primljene u Interpol. Prijemom te dve zemlje svetska policijska organizacija sada ima 194 članice.


Stefan Živojinović proslavlja 26. rođendan na luksuznoj destinaciji! - ShowBiz - Region - Vesti - Svet Plus\n11:27 21. MAJ 2018.\nŽivojinovići su poznati po tome da vole porodična okupljanja i slavlja ali ovoga puta nisu u punom sastavu obeležili Stefanov rođendan. Naime, Stefan je sa bratom Viktorom u Maroku, gde su sinoć uz večeru slavili u društvu prijatelja.\nNa ovoj prelepoj destinaciji Stefan i Viktor Živojinović uživaju ali bez ostatka porodice Živojinović, a mama Lepa Brena nije propustila priliku da sinu javno uputi najlepše želje za rođendan. Uz fotografiju je napisala:\n"Moj život, ljubav i sreća! Sretan ti rođendan!"\nMoj zivot,ljubav i sreca🍀💋👍Sretan ti rodjendan🍀\nA post shared by Lepa Brena (@lepabrenaa) on May 20, 2018 at 3:08pm PDT\nStefan ZivojinovicLepa BrenarodjendanMarokoshowbiz


NSinfo: Grad želi da uloži nekoliko miliona evra u Kinesku četvrt\nGrad želi da uloži nekoliko miliona evra u Kinesku četvrt\nFondacija „Novi Sad 2021 – Evropska prestonica kulture“ održala je prvu konferenciju za medije od svog osnivanja početkom 2017. godine\nsa želјom da predstavnicima kulturne scene i široj javnosti predstavi rezultate dosadašnjeg rada, kao i da najavi strategiju, planove i projekte planirane za ovu godinu. Konferencija pod sloganom „Za nove mostove“ održana je baš na Dan Evrope, a kako je rečeno prvi simbolični most koji se u ovoj godini gradi je most ''Nada'', koji ima zadatak da osnaži, pre svega, lјudske, a potom i prostorne kapacitete kako bi, u narednim godinama, Fondacija što uspešnije sprovodila projekat ''Novi Sad 2021 – Evropska prestonica kulture''.\nKonferenciji je prisustvovao i gradonačelnik Novog Sada Miloš Vučević koji je rekao da je zahvalјujući osvojenoj tituli Evropske prestonice kulture za 2021. godinu mnogo učinjeno na prepoznatlјivosti i bolјem pozicioniranju Grada Novog Sada.\n- To je značajna reklama kako za naš grad tako i za našu državu. Projekat ''Novi Sad 2021'' priznat je kao nacionalni, pa imamo podršku i pokrajinske i republičke vlade koja nije deklarativna već materijalna i logistička. Novi Sad ima reprezentativan tretman u Evropi, u šta sam se uverio u neposrednoj komunikaciji sa ambasadorima, a pozivi za saradnju su brojni i stižu sa svih strana. Realizujemo projekte u saradnji sa ambasadom SAD, 30 ambasada učestvuje u jednom od novosadskih festivala, i to sve pozitivno utiče na ekonomiju. Beležimo stalni porast broja turista, pa samim tim i veće prihode, što znači da Projekat nadilazi okvire kulture i ima najširi značaj – istakao je gradonačelnik Miloš Vučević i dodao da je potrebna društvena podrška kako bi projekti koji su najbolјe ocenjeni u Briselu, poput revitalizacije Kineske četvrti, bili realizovani na pravi način i na opštu korist.\n- Grad želi da uloži nekoliko miliona evra u taj prostor, a da upravlјanje prepusti nevladinim organizacijama i kulturnim radnicima. Hoćemo da napravimo centar kreativne industrije i kulturnog stvaralaštva u srcu Novog Sada, da renoviramo nešto što je potpuno propalo, pa ne razumem osude u javnosti od strane pojedinaca – kazao je gradonačelnik Vučević ocenivši da grad mora da se razvija, i da to čini po modelu najrazvijenijih evropskih gradova kakav je Dortmund.\nDirektor Fondacije „Novi Sad 2021“ Nemanja Milenković naglasio je da je povezivanje i uspostavlјanje kvalitetne komunikacije svih činilaca od značaja za razvoj kulture okosnica rada Fondacije. Kao najveći infrastrukturni projekti istaknuti su ''Youth creative polis'', to jest transformacija ruševnog prostora nekadašnje fabrike ''Petar Drapšin'' u gradsku četvrt za razvoj kulturnog i umetničkog stvaralaštva i izgradnju ''Novosadskog umetničkog centra'' kojeg će činiti Muzička škola ''Isidor Bajić'', Baletska škola i gradska koncertno-studijska dvorana. Zainteresovanim umetnicima, organizacijama i udruženjima, profesionalcima u kulturi obratili su se i strani saradnici i rukovodioci različitih sektora Fondacije.\n... evropa, kineska četvrt, kultura, liman, Novi Sad, umetnost, zanimljivosti


Bosna i Hercegovina: Prema Evropi? (SETimes.com)\nBosna i Hercegovina: Prema Evropi?\nMnogi bosanski blogeri pišu da zbog nedavnog potpisivanja SSP BiH može mnogo čemu da se nada. Drugi su oprezniji i upozoravaju da je za pozitivne promene potrebno vreme.\nŽeljana Grubišić za Southeast European Times -- 20/06/08 "Na nama je da u praksi sprovedemo taj sporazum, kao i sve ostalo u vezi sa spoljnom politikom BiH," napisao je na svom blogu član Predsedništva BiH Željko Komšić. [Getty Images]\nPočetkom ove nedelje, na svečanosti u Luksemburgu, Bosna i Hercegovina (BiH) potpisala je dugo očekivani Sporazum o stabilizaciji i pridruživanju (SSP) sa EU. Na snazi od 1. jula, sporazum će uvesti nove carinske tarife i kvote, iako bi samo članstvo u EU za BiH moglo da bude stvar daleke budućnosti. Blogeri su razmatrali novu stvarnost u njihovoj zemlji.\nČlan Predsedništva BiH Željko Komšić, na svom blogu razmatra implikacije novog sporazuma za BiH. Komšić naglašava da je SSP prvenstveno ekonomski sporazum koji će takođe zahtevati političke reforme.\n"Sporazum ima hiljadu strana. Oko 10 odsto toga su tekstualni i normativni propisi. Ostatak su uglavnom precizno nabrajanje proizvoda koji se uvoze iz EU, carine koje će biti smanjene za 50 odsto jednom kada SSP stupi na snagu i biti potpuno ukinute od 2009. ili 2010. godine."Slični tekstoviLoading\nSa pozitivne strane, Komšić piše da će BiH biti u mogućnosti da izvozi robu u EU, iako mora da ispuni standarde proizvoda na tržištu EU. "Na nama je da to sprovedemo u praksi, ovaj sporazum, kao i sve ostalo u vezi sa spoljnom politikom BiH."\nSuprotno Komšiću, Haler upozorava da "sve političke stranke i institucije u BiH moraju da se potrude da ispune sve uslove EU". On kaže da "zapaljiva retorika političkih stranaka koja vodi u mržnju i podelu BiH mora da prestane... Potreban nam je novi ustav."\n"Ja kao potrošač bi trebalo da budem srećna. Ali zašto? Radim u jednom od tih preduzeća koje se žestoko bori protiv strane konkurencije", zamišljeno zaključuje edona. muskoz pak, izražava nadu i kaže: "Hajde da svi budemo spremni da delamo i budemo strpljivi i dobri rezultati će uslediti." Ovaj tekst naručio je SETimes.com.


Vanja Đurić | 28. apr 2022.\nRedakciji lista Danas poručeno je da će ih „poklati“ samo zato što se nekome nije svideo citat Mahatme Gandija koji su objavili.\n„Moramo da budemo iskreni nije nimalo prijatno, recimo ove poslednje pretnje gde se poručuje klaćemo vas, pri tome jasno stavljaju do znanja gde je sedište Danasa“, kaže urednik lista Danas na lokalu Vukašin Obradović.\n„Populistički režimi u nama novnarima prepoznaju zapravo političke neprijatelje, jer u takvim režimima, kao što vidimo u Srbiji, praktično politička alternativa ili neka dobro organizovana opozicija, ne postoji“, smatra Gruhonjić.\n„U Srbiji su SLAPP tužbe uobičajena taktika protiv nezavisnih medija, a posebno je na meti neprofitna istraživačka mreža o kriminalu i korupciji – KRIK. Uobičajeno, oni koji tuže medije traže da sud primora novinare da uklone tekstove, izvine se, objave ispravku i da se obavežu da ubuduće neće izveštavati o određenoj temi“, navodi se u godišnjem izveštaju Saveta Evrope.\nIma u izveštaju Saveta Evrope i nešto pozitivno – Radna grupa za bezbednost novinara osnovana krajem 2020. godine. I nije jedina, podseća pravnica NUNS-a i dodaje da je, uprkos većem broju mehanizama zaštite novinara, situacija loša.\n„Država s druge strane štiklira te neke obaveze koje treba da ispuni prema Evropskoj uniji i ostalim akterima koji daju određene preporuke kako bi se situacija poboljšala, a mi dolazimo u situaciju onda da se to navodi kao neki pozitivan primer, kao napredak, a suštinski mi tog napretka nemamo“, poručuje Marija Vukasović iz NUNS-a.\nDanas Dinko Gruhonjić Snežana Čongradin\n← Vojvođanski kulturni klub i Savez antifašista zahtevaju istragu povodom pretnji novinaru Dinku Gruhonjiću\nNastavljaju se pretnje novinarima Danasa, ovoga puta Snežani Čongradin →


RTS :: Stoltenberg: Rusija sve nepredvidivija, NATO da učini više\nSvet Stoltenberg: Rusija sve nepredvidivija, NATO da učini više\nnedelja, 18. mar 2018, 08:04 -> 08:13\nGeneralni sekretar NATO Jens Stoltenberg izjavio je da zapadna vojna alijansa mora da poboljša svoje odbrambene sposobnosti i spremnost za delovanje, imajući u vidu, kako je naveo, "sve agresivnije i nepredvidivije akcije Rusije".\nU objavljenom intervjuu nemačkom listu "Velt", Stoltemberg je rekao da očekuje da će nemačka kancelarka Angela Merkel i drugi lideri NATO usvojiti takav pristup na narednom samitu ovog leta, s obzirom na opasnost da bi Rusija mogla da postepeno stavi veći naglasak na nuklearno oružje u svojoj doktrini, vežbama i novim vojnim sposobnostima.\n"Mislim da će se kancelarka Merkel i njene kolege suočiti s novim odlukama na samitu NATO u julu u Briselu. Moramo biti budni i odlučni", rekao je Stoltenberg za nedeljno izdanje nemačkog lista, prenosi Rojters.\n"Uvek može da učinimo više i sada o tome moramo da razmislimo. Događaj iz Solsberija, po svoj prilici, sledi šablon koji godinama opažamo - Rusija postaje sve nepredvidivija i agresivnija", rekao je Stoltenberg u intervjuu.\n"Želimo verodostojno odvraćanje. Ne želimo rat. Naš cilj je deeskalacija", istakao je Stoltenberg.\nNaveo je i da bi se "hibridno ratovanje" moglo naći na agendi narednog sastanka Saveta NATO i Rusije, ukazavši na sve veću upotrebu takozvanih "hibridnih taktika" kao što su vojnici bez oznaka.\n"Važno je da sednemo za sto i razgovaramo jedni s drugima", zaključio je Stoltenberg, pozvavši Rusiju da poštuje sporazume o kontroli nuklearnog naoružanja.\n(nedelja, 18. mar 2018, 21:08) - anonymous [neregistrovani]\n(nedelja, 18. mar 2018, 16:54) - Патриот [neregistrovani]\n(nedelja, 18. mar 2018, 16:44) - anonymous [neregistrovani]\n(nedelja, 18. mar 2018, 16:16) - anonymousPero iz Svedske [neregistrovani]\n(nedelja, 18. mar 2018, 16:05) - Nikola iz Osla [neregistrovani]\n(nedelja, 18. mar 2018, 15:47) - anonymous [neregistrovani]\n(nedelja, 18. mar 2018, 15:09) - anonymous [neregistrovani]\n(nedelja, 18. mar 2018, 15:05) - anonymous [neregistrovani]\n(nedelja, 18. mar 2018, 14:15) - anonymous Lala [neregistrovani]\n(nedelja, 18. mar 2018, 13:59) - milan lala [neregistrovani]\nBalkan da se zamisli Нордијски савет пример за повезивање на Западном Балкану


NBS ove godine očekuje stabilnu inflaciju, BDP manji za 1,5 odsto | Nova Ekonomija\nInflacija je u aprilu iznosila 0,6 odsto na međugodišnjem nivou, a aktuelna projekcija inflacije je na nižem nivou odnosu na februarsku projekciju. Najveće ekonomske posledice pandemije očekuju se u drugom kvartalu, a bruto domaći proizvod (BDP) bi u tekućoj godini biti realno niži za oko 1,5 odsto, navela je Narodna banka Srbije (NBS) u Izveštaju o inflaciji za maj 2020. godine.\nNBS navodi da se u prethodnom izdanjm izveštaja, predstavljenog u februaru, teško mogla da se nasluti razmera škoa koji će pandemija COVID-19 imati na globalnu privredu, a da je niskoj inflaciji doprinela puna snabdevenost tržišta robom, čak i u uslovima nagle i snažne promene u strukturi tražnje izazvane zdravstvenom krizom.\n"Niske inflatorne pritiske potvrđuju i bazna inflacija od 1,4% i usidrena inflaciona očekivanja... Sa oporavkom tražnje i jačanjem ekonomske aktivnosti, očekujemo da će se inflacija tokom naredne godine postepeno približiti centralnoj vrednosti cilja od 3 odsto, ali da će ostati ispod te vrednosti do kraja perioda projekcije", dodaje se u izveštaju.\nNBS ocenjuje da će se projekcija inflacije sredinom ove godine vratiti u granice cilja, čemu će doprineti iščezavanje baznog efekta kod cena povrća, a zatim će se do kraja godine kretati oko donje granice cilja.\nDodaje se da bi pad privredne aktivnosti u ovoj godini bio znatno veći, a rast u 2021. godini skromniji da nije donet set ekonomskih mera.\n"Ekonomska aktivnost je u prvom tromesečju 2020. godine nastavila dinamičan rast iz prethodnih godina, rast BDP-a u prva tri meseca iznosio je oko pet odsto na međugodišnjem nivou i bio je vođen daljim rastom aktivnosti u industriji i građevinarstvu, kao i u uslužnom sektoru. Da nije došlo do pandemije, vrlo je izvesno da bi Srbija u ovoj godini premašila stopu rasta od oko četiri odsto, koliko smo očekivali u februaru", navodi se u izveštaju.\nNBS očekuje da BDP 2021. godine bude realno viši za šest odsto, računajući da će mere koje je preduzela zajedno sa vladom Srbije pomoći oporavku u značajnoj meri.\n"Nakon više nego potpunog oporavka od krize u narednoj godini, vođenog oporavkom investicija i potrošnje domaćinstava, očekujemo povratak na stabilnu i održivu putanju rasta bruto domaćeg proizvoda od oko četiri odsto", zaključuje NBS.\nReprogram duga za Infostan do 6. avgusta\nSmederevci otpušteni SMS-om, sad tuže poslodavca


U Alžiru pet osoba uhapšeno zbog sumnje o pripremanju napada\n► U Alžiru pet osoba uhapšeno zbog sumnje o pripremanju napada\nAlžirska vojska uhapsila je pet osoba koje su planirale napade tokom protesta koji traju od 22. februara, saopštilo je danas tamošnje Ministarstvo odbrane.\nTokom antiterorističkih operacija od 3. do 7. jula uhapšeno je pet "terorista" na jugoistoku glavnog grada, navodi se u saopštenju i dodaje da su te osobe planirale napade na mirne demonstrante koji širom zemlje protestuju.\nAlžirske vlasti obično nazivaju teroristima oružane islamiste koji su aktivni u zemlji od 90-ih godina.\nAlžir je pogodila duboka politička kriza. Predsednički izbori zakazani za 4. jul otkazani su do daljeg zbog nedostatka kandidata, dok Bensali 9. jula ističe rok prelaznog predsednika.\nDejan Markus, zvezda TV emisija čija je sestra pre nekoliko dana obelodanila na Fejsbuku da joj se nije javio od 6. februara, uhapšen je 7. februara u Sloveniji nakon što su slovenački...


RTS :: Partizan: Navijačima Zvezde ostaje sektor, derbi je više od meča\nKošarka Partizan: Navijačima Zvezde ostaje sektor, derbi je više od meča\npetak, 15. nov 2019, 13:11 -> 13:18\nPartizan: Navijačima Zvezde ostaje sektor, derbi je više od meča\nKošarkaški klub Partizan reagovao je nakon odbijanja Crvene zvezde da dobije 1.000 ulaznica za večiti derbi u ABA ligi i saopštio da će gostujući navijači, ukoliko kupe karte, ipak imati sektor 400 na istočnoj strani "Štark arene".\nCrno-beli su objavili da žale što njihova odluka za pusti Zvezdine pristalice nije naišla na razumevanje druge strane, obrazložene u propisima ABA lige prema kojim gostujući navijači ima zabranu dolaska na utakmice.\n"Iako je deo naših navijača pozdravio tu odluku, jer će posle mnogo godina biti u mogućnosti da u slobodnoj prodaji kupi ulaznicu i gleda derbi, a deo jer je i pre razmenjivao karte sa rivalima smatrajući to za draž derbija, veliki broj je, blago rečeno, osudio našu odluku, sa čime smo bili spremni da se suočimo", navodi se na klupskom sajtu.\nIz Partizana su objasnili da su im jasne propozicije takmičenja, ali da je želeo samo da ponudi kupovinu karata simpatizerima Zvezde, uz bezbedonosne garancije.\n"Svi znamo i kako su pre nekoliko godina u društvu predsednika Crvene zvezde navijači ušli organizovano u "Pionir" kada je Partizan bio domaćin, a znamo i članove propozicija po kojima jedno lice ili njegovi srodnici ne mogu voditi dva kluba, te da klub koji se dve godine ne takmiči, se briše iz registra KSS. Uprkos svemu, derbi je uvek bio nešto više od druge utakmice, a odlazak na tu utakmicu, praktično nije gostovanje".\nDalje su naveli da su "i ovoga puta, po cenu svoje štete, dali sve od sebe, ali da je neke pomake potrebno dvoje", uz apel na sve aktere derbija da ne dozvole bilo kakve incidente.\nUtakmica 7. kola ABA lige između Partizana i Crvene zvezde igra se u nedelju od 20 sati.


ChibiCon: Konkurs za ChibiCon Sajmić 2016\nKonkurs za ChibiCon Sajmić 2016\nPozivamo vas da se prijavite za učešće na prodajnom sajmiću na ChibiConu 2016. godine.\nSvaki umetnik/tim koji želi da konkuriše za prodajno mesto treba popuniti prijavu (http://goo.gl/forms/GH6d7dxVjs) i poslati nekoliko fotografija svojih radova (ili skenirani prikaz ukoliko izlaže crteže) na sledeću mejl adresu:\n- štand površine 56 x 95 cm - 2000 RSD za dva dana izlaganja,\n- štender za izlaganje odeće - 2000 RSD za dva dana izlaganja.\nKonkurs traje do 10. januara 2016. godine. O rezultatima konkursa ćete biti obavešteni najkasnije do 17. januara.\nSama prodajna izložba će trajati tokom trajanja celog ChibiCona, od subote 31. januarara 2016. godine do nedelje 1. februara 2016. godine.\nОбјавио Vortodox Deda у 14:40\nОзнаке: artist alley, chibicon, chibicon2016, konkurs, sajam, sakurabana


Kraće radno vreme za kafiće i restorane u Novom Sadu? | Autonomija\nJednomesečna javna rasprava o nacrtu Odluke o radnom vremenu ugostiteljskih, trgovinskih i zanatskih objekata u Novom Sadu završena je danas, a konačnu odluku o novim propisima doneće Skupština Grada u septembru, saopšteno je danas iz kabineta gradonačelnika Novog Sada.\nNacrt odluke predviđa da hoteli i objekti za smeštaj mogu da rade 24 časa, restorani i kafići u zoni stanovanja radnim danom od 6 do 23 sata i vikendom do 1 čas iza ponoći, dok oni koji su u stambenim zgradama objekte moraju zatvoriti do 22 časa.\nUgostiteljski objekti van zone stanovanja prema nacrtu Odluke mogu da rade 24 sata.\nPredstavnici udruženja ugostitelja nisu podržali ovaj predlog Odluke. Prema njihovom mišljenju narušavanje javnog reda i mira neosnovano se dovodi u vezu sa radnim vremenom kafića.\nOni su istakli da od ugostiteljstva zavisi oko 12 hiljada ljudi u Novom Sadu, te da i budžet grada u velikoj meri ima korist od ugostitelja.\n“Brojni ugostitelji koji obavljaju svoju delatnost u skladu sa zakonom trpe zbog nekolicine lokala koji krše sadašnju Odluku, pa smatramo da bi veća kontrola i jača kaznena politika više doprineli rešavanju problema”, naveli su predstavnici udruženja ugostitelja.\nOdluka predlaže i radno vreme za prodavnice, među kojima supermarketi i hipermarketi mogu da rade od 6 do 23 časa, a jedino benzinske pumpe i trgovinski objekti koji se nalaze van zone stanovanja mogu da rade 24 sata.\nOvim predlogom odluke Grad je propisao i da prodavnice alkohol mogu da prodaju od 6 do 22 časa.\nPredsednik Društva trgovaca Novi Sad Mlađan Šomić rekao je da su predlogom radnog vremena prodavnica trgovci diskriminisani u odnosu na supermarkete i hipermarkete koji su van zone stanovanja, te da će određen broj ljudi ostati bez posla ukoliko se im se ograniči radno vreme.\nGradska uprava za privredu će u narednih sedam dana obraditi sve predloge i primedbe sa javne rasprave, a onda će pristupiti izradi konačne verzije predloga Odluke, koja će biti upućena na razmatranje Savetu za javni red, mir i bezbednost Skupštine Grada Novog Sada.


Stanivuković kažnjava nerad: Obračunati penali za kašnjenje u izvođenju radova - Banjaluka Danas\nStanivuković kažnjava nerad: Obračunati penali za kašnjenje u izvođenju radova\nGradska uprava kaznila je preduzeće „Bunić kompani“ d.o.o Banja Luka zbog prekoračenja roka u izvođenju radova na rekonstrukciji lokalnih i nekategorisanih puteva po ugovoru od 3. avgusta 2021. godine.\n– S obzirom na to da je došlo do kašnjenja bez opravdanog razloga, u skladu sa članom 12. Ugovora, obračunati su penali u iznosu od 5 %, te je izvršeno umanjenje od 8.961,38 KM – precizirali su iz Odjeljenja za saobraćaj i puteve.\nGradska administracija od početka mandata insistira na profesionalnom izvođenju radova.\n– Firme koje se usude da loše izvode radove, moraju da budu spremne na to da će Grad odgovoriti raskidom saradnje – poručio je gradonačelnik Draško Stanivuković, dodajući da je do sada zbog propusta odnosno probijanja rokova ili loše izvedenih radova kažnjeno nekoliko izvođača radova.\nNaveo je primjere iz prošle godine – loše odrađenog iscrtavanja saobraćajne signalizacije, zatim neblagovremenog otklanjanja kvara na semaforima na raskrsnici kod Pozorišta, nepridržavanja reda vožnje u javnom prevozu putnika, te posljednji primjer kašnjenja u izvođenju radova.\n– Svi izvođači moraju da izvršavaju obaveze propisane sklopljenim ugovorima, odnosno profesionalno i svako postupanje mimo toga ne prihvatamo – zaključio je gradonačelnik.\n# Draško Stanivuković# kazna# penali


crevna flora « Herbanic Tinkture\nOznaka: crevna flora\nIzraz probiotik nastao je od dve latinske reči: pro (pred ili za) i bios (život), pa bi se moglo reći da se tu misli kako probiotici promovišu ili stimulišu život. Danas se pojam probiotici odnosi na dobre bakterije. Iako prva pomisao na samu re...\nLjudsko telo - savršena tvorevina\nCrevna flora ne pomaže samo varenje, već i imunitet i opšte zdravlje. Naučnici su bili iznenađeni kada su utvrdili u kojoj meri fizičko vežbanje može da pomogne da održimo svoju crevnu floru zdravom.\nIstraživanja Metode Prirodnog Lečenja Praktični saveti\nSve veća upotreba veštačkih, sintetičkih antibiotika može biti odgovorna za porast alergije i astme u svetu. Remeteći prirodnu ravnotežu crevne flore, antibiotici mogu sprečiti imunitet da razlikuje bezopasne supstance od onih koje su zaista opas...\nFizički otrovi Istraživanja


Čekajući pravdu za Selmu i Editu: Odgođeno suđenje Sanjinu Sefiću - Bug.ba - Info portal Bugojno\nNa Kantonalnom sudu u Sarajevu danas je trebao biti prezentiran nalaz ponovljenog saobraćajnog vještačenja u slučaju Sanjin Sefić te održane završne riječi u ponovljenom postupku.\nSudija Igor Todorović, predsjedavajući sudskog vijeća u predmetu Sanjin Sefić, kazao je kako je stalni sudski vještak Nedim Kamenjašević dobio nepotpune nalaze iz Ministarstva saobraćaja Kantona Sarajevo te je čitanje nalaza ponovljenog saobraćajnog vještačenja u slučaju Sanjin Sefić odgođeno.\nPodsjećamo, na ročištu održanom 5. decembra 2019. godine na Kantonalnom sudu u Sarajevu donesena je naredba o provođenju novog saobraćajnog vještačenja u slučaju Sanjin Sefić.\nVještačenje je trebao uraditi Saobraćajni fakultet iz Doboja koji je obavijestio sud da zbog obima posla koji imaju nalaz ne mogu završiti ni za nekoliko mjeseci. Dogovorom Tužilaštva KS, odbrane Sefića i Suda donesena je odluka da vještačenje uradi stalni sudski vještak Nedim Kamenjašević.\nPodsjećanja radi, Sanjin Sefić je, vozeći brzinom od 100 kilometara na sat, 10. oktobra 2016. godine u ulici Zmaja od Bosne, prošavši kroz crveno svjetlo na pješačkom prelazu, usmrtio dvije djevojke, Selmu Agić i Editu Malkoč.\nSefić je 26. septembra 2018. godine, u prvostepenom postupku, proglašen krivim za teško krivično djelo protiv sigurnosti javnog saobraćaja i krivično djelo neukazivanja pomoći osobi ozlijeđenoj u saobraćajnoj nesreći i osuđen na jedinstvenu zatvorsku kaznu u trajanju od 14 godina i šest mjeseci.\nU aprilu ove godine, Vrhovni sud Federacije Bosne i Hercegovine djelimično je uvažio žalbe Tužilaštva, branilaca optuženih i punomoćnika oštećenih i ukinuo nepravomoćnu presudu.


Goran Bošković 15/04/2019, 11:51\nPrekaljeni štoper Partizana srećan što je doprineo ubedljivoj pobedi nad Čukaričkim, kaže da crno-beli nisu zaboravili da igraju fudbal.\nIz statusa otpisanog tokom prvog dela sezone, Bojan Ostojić se poslednjih nedelja polako vratio u Partizanovu rotaciju.\nProstor na njegovoj poziciji otvorio se povredom Svetozara Markovića, nakon koje su se kao osnovni štoperski par iskristalisali Mark Valijente i mladi Strahinja Pavlović, a 35-godišnji Ostojić je tu da “uskoči” kada god je potrebno, kao u subotu protiv Čukaričkog, kada je Španac izostao zbog zubobolje.\nSigurnom igrom, doprineo je neočekivano ubedljivoj pobedi od 3:0.\n“U poslednje vreme smo primali golove u stilu ‘bože sačuvaj’, gubili utakmice iz jednog šuta. Mnogi su nas otpisivali, čak i ponižavali, ali niko od nas nije preko noći zaboravio da igra fudbal”, rekao je Ostojić za “Sportski žurnal”.\nCrno-beli su u subotu igrali bez prisustva publike, jer im je stadion suspendovan zbog dobro poznatog incidenta u Novom Sadu pretprošle nedelje.\n“Igranje pred praznim tribinama nam je prešlo u naviku, jer publika, nažalost, i ovako slabo dolazi. Samo pobedama možemo da povratimo njeno poverenje”.\nPartizan je u Superligi odavno ispao iz konkurencije za titulu. Ciljevi u preostalih šest kola su da ostane na trećem mestu, ispred Čukaričkog, ali i da ne dozvoli dalji rast bodovnog zaostatka za vodećima (Crvena zvezda 45, Radnički 38, Partizan 30 bodova).\nOno najbolje tim iz Humske 1 ipak treba da pruži u Kupu, gde mu na putu do trofeja stoje isti rivali. Već u sredu (18.00) Partizan dočekuje Nišlije u prvoj polufinalnoj utakmici, željan revanša za nedavnih 0:1 u prvenstvu.\n“Nišlije su kvalitetna ekipa, predvođena mojim nekadašnjim saigračem iz Voždovca, Nerminom Haskićem. Moramo da odbranimo Kup”, poručio je Ostojić, igrač koji je 2017, kao standardni član startne postave, utkao svoj kvalitet u osvajanje “duple krune”.\nPrevious article Real odbranio titulu, MVP je Partizanovo dete sa košarkaškim pedigreom!\nNext article Ulaznice za meč Partizan – Radnički\nNemanja Mihajlović: Malo i mene sunce da ogreje!(VIDEO)


Broj povređenih u zemljotresu u Iranu porastao na 420 - Sputnjik Srbija\nBroj povređenih u zemljotresu u Iranu porastao na 420\n22:17 25.11.2018 Preuzmite kraći link\nBroj žrtava zemljotresa na zapadu Irana porastao je na 420 ljudi, javila je agencija „Tasnim“.\nZemljotres magnitude 6.3 pogodio je danas region u blizini granice Irana sa Irakom. Prema seizmolozima, centar zemljotresa se nalazio na dubini od 10 kilometara, a osetio se i u iračkoj prestonici Bagdadu, pa čak i u Kuvajtu.\nLokalne vlasti su danas saopštile da je u zemljotresu bilo 200 žrtava, ali sada javljaju da je njihov broj porastao. Navodi se da je većina povređena prilikom pokušaja bekstva.\nPrema zvaničnicima, zemljotres je prouzrokovao klizišta, ali uprkos tome, svi putevi u tom području ostali su otvoreni za saobraćaj, a napajanje električnom energijom je obnovljeno u pogođenim područjima.


Otvoren Sajam zapošljavanja, volontiranja i aktivizma – Studio B\nOtvoren Sajam zapošljavanja, volontiranja i aktivizma\nOtvoren Sajam zapošljavanja, volontiranja i aktivizma Beoinfo\nObjavljeno: 09.05.2017. 14:31 Izmenjeno: 09.05.2017. 14:31\nSajam zapošljavanja, volontiranja i aktivizma „Pravnici na poslu”, održava se na Pravnom fakultetu od 9. do 11. maja, pod sloganom „Choose your career”.\nSajam je otvorio član Gradskog veća Dragomir Petronijević koji je rekao da se Grad Beograd aktivno uključio u organizaciju i rad na projektima Pravnog fakulteta, a osnovni cilj je da se mladi ljudi zadrže u zemlji i ne odlaze u inostranstvo po završetku studija.\n– Savet za zapošljavanje Grada Beograda, Nacionalna služba za zapošljavanje, Fond za razvoj, Razvojna agencija Srbije, kao i gradski sekretarijati, naročito Sekretarijat za privredu, svi se trudimo da kao tim budemo u direktnom kontaktu sa vama. Mi imamo sve bolje i bolje generacije koje izlaze sa Beogradskog univerziteta, a naš posao je da napravimo uslove da ih zadržimo u ovom gradu. Zato se trudimo da direktno komuniciramo sa vama, zato vas slušamo i trudimo se da zajednički organizujemo projekte – istakao je Petronijević obraćajući se studentima.\nOn je dodao da su danas na sajmu, pored drugih predstavnika poslodavaca, i gradsko i republičko pravobranilaštvo, koji će ponuditi plaćenu praksu.\n– Tu ćete moći da se susretnete sa realnim problemima koje rešavaju pravnici na dnevnom nivou i to su mesta gde ćete steći određena znanja i veštine koje će vam sutra pomoći da se lakše zaposlite – rekao je Petronijević, podsetivši da Grad Beograd ima sjajnu saradnju sa Beogradskim univerzitetom na projektu „Bg praksa”.\nOn je rekao da studenti za rad na praksi treba da budu nagrađeni za nova rešenja i trud i posavetovao ih da rade na sebi jer znanje i veštine niko ne može da im oduzme.\nProfesor Miloš Živković je podsetio da je ovo drugi po redu sajam i da se Pravni fakultet na ovaj način trudi da unapređuje svoj rad jer ovakva manifestacija omogućava studentima da budu u kontaktu sa budućim poslodavcima i da prenesu znanje iz teorije u praksu.\nSiniša Knežević iz Nacionalne službe za zapošljavanje istakao je da studenti kada izađu sa fakulteta treba da pokušaju da ovladaju svim dodatnim znanjima i veštinama koja će im biti najbolja preporuka da dođu do posla.\n– Nacionalna služba i u Beogradu i u Srbiji organizuje sajmove zapošljavanja, a i ovo je divna prilika da vi vidite šta vas očekuje i da pokušate da se na najbolji način predstavite kod poslodavca – naglasio je Knežević.\nOrganizator Sajma zapošljavanja, volontiranja i aktivizma „Pravnici na poslu” je ELSA –Evropsko udruženje studenata prava, a sajam se sastoji i iz radionica i panel diskusija, čija tema je izabrana na osnovu ankete koja je sprovedena među studentima.


Braun BT5040 trimer cena, cene Srbija, prodaja Beograd Novi Sad Niš\nBraun BT5040 trimer cene\nBraun BT 5040 Tip trimera Trimer za bradu i brkove, Pranje pod vodom Da, Napajanje Na baterije... specifikacija\ncena od 4.990,00 do 7.199,00 din | prodavnica (6)\ncena od 6.081,00 din\nEPonuda nije internet prodavnica već Vam omogućava da brzo i lako nađete Braun BT5040 trimer po najjeftinijoj ceni. Naš cilj je da kupci budu što bolje informisani o ponudi Braun trimer BT5040 na tržištu Srbije. Vrlo lako nalazite željeni proizvod za kategoriju Trimeri cene, ne morate da lutate od sajta do sajta za Braun Trimeri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Braun BT5040 trimer sa PRODAVCEM. EPonuda ne može da garantuje potpunu tačnost specifikacije i slika za Braun BT5040 trimer. Pre kupovine, podatke za Braun trimer BT5040 proverite na sajtu PROIZVOĐAČA.


Subvencija kupovine električnih vozila – totalno promašena investicija? - Portal 072info\nSkuplji su energenti, životne namirnice – a Federalna Vlada odlučila je kako je upravo vrijeme inflacije trenutak kada se ljudima treba olakšati kupovina električnih automobila. Za subvencije je iz budžeta izdvojeno milion maraka.\nPrethodni članakMirza Hatić kupio dimije Kristijanu Goluboviću: “Selam od gospodina Hatića iz Sarajeva”\nSljedeći članak“Lik Dženanovog ubice, moguće je odrediti. Naredba je došla sa samog vrha, od veoma moćnih nalogodavaca, očigledno je da je morao umrijeti”


KCUS -U UPLAĆENA SREDSTVA ZA NABAVKU RESPIRATORA | Hayat.ba\nKCUS -U UPLAĆENA SREDSTVA ZA NABAVKU RESPIRATORA\nOpćina Centar je obezbijedila i uplatila novac na račun Kliničkog centra Univerziteta u Sarajevu za nabavku respiratora.\nProtokol o izdvajanju sredstava za ovu namjenu, u ime direktorice KCUS-a potpisala je Amra Karić.\nNa ovaj način Općina Centar je nastavila davati svoj puni doprinos u prevenciji širenja, ali i borbe protiv koronavirusa.\nPrema riječima načelnika Ajnadžića u narednih nekoliko dana isti protokoli će biti potpisani i sa predstavnicima Opće bolnice „Prim.dr. Abdulah Nakaš“, a za KCUS će u narednim danima biti nabavljeno i medicinsko vozilo.\nPored navedenog, Općina će za KCUS i Opću bolnicu nabaviti i visoko sofisticirane termalne kamere.


Redakcija 24 posts 0 comments\nNajnovije fotografije Jelene Karleuše, ponovo provocira GOLIM GRUDIMA\nNajnovije fotografije Jelene Karleuše, ponovo provocira GOLIM GRUDIMA Jelena Karleuša je stigla upravo na snimanje emisije "Zvezde Granda" i to ponovo poslednja. Dok su drugi članovi žirija ušli na glavni ulaz, Jelena je kao i juče,…\nValjanje od smeha: Andrija Milošević ponovo ispričao glupi vic\nValjanje od smeha: Andrija Milošević ponovo ispričao glupi vic Andrija Milošević je ispričao vic koji je snimio i potom objavio na društvenim mrežama. Kako je i sam rekao, ovaj vic je veoma, veoma glup. Glavni akteri u ovom vicu su dva…\nMilana Kalinića čeka zatvor: Prekršajni sud ga juri već godinu dana\nMilana Kalinića čeka zatvor: Prekršajni sud ga juri već godinu dana Iako je i oduvek dobijao kazne za bahatu vožnju, voditelj Milan Kalinić nastavio je da se neprimereno ponaša u saobraćaju i da pritom izbegava kazne za takvu vožnju.…\nVreme je za promenu: Miloš Biković se povlači iz glume?!\nVreme je za promenu: Miloš Biković se povlači iz glume?! Poznati srpski glumac Miloš Biković poslednjih par godina vredno radi, pa se za njega čulo i van granica naše zemlje, a posebno se istakao u Rusiji, koju naziva svojim drugim…


Od septembra ove godine letovi sa užičkog aerodroma Ponikve | Gde Investirati\nOna je, zajedno sa ministrom pravde Nikolom Selakovićem, gradonačelnikom Užica Tihomirom Petkovićem i narodnom poslanicom SNS Ivanom Stojiljković, prisustvovala potpisivanju ugovora kojim je Aerodrom “Nikola Tesla” donirao 50 miliona dinara aerodromu Ponikve. Mihajlovićeva je rekla da će navedena donacija biti iskorišćena za uređenje putničkog terminala na aerodromu Ponikve, koji je uništen 1999. godine u Nato bombardovanju, kao i za postavljanje zaštitne ograde i svetlosnog sistema.\n– Želimo da manji aerodromi pomognu razvoju turizma, povezivanju ljudi i da omoguće razvoj biznisa. Vlada Srbije će pomoći da se izgradi i pristupni put do tog aerodroma. U 2015. i 2016. godini samo za Užice ulaže se 400 miliona dinara u putnu infrastrukturu i biće rehabilitovano 46 kilometara puteva. U ceo Zlatiborski okrug ulaže se 1,5 milijardi dinara u rehabilitaciju puteva, jer je užički kraj bio zapostavljen duže od deset godina – istakla je ministarka.\nZahvalivši se Vladi Srbije što je nakon 20 godina prepoznala važnost “Ponikava” za razvoj užičkog regiona, Saša Savić, direktor tog aerodroma, iako je želeo da bude obazriv i pokušavao da izbegne optimističko izjašnjavanje o početku rada aerodroma, na “sufliranje” ministarke Mihajlović, koja mu je dobacila: “U septembru, kaži”, smogao je snage da to i potvrdi, rekavši da će “Ponikve profunkcionisati u svom punom kapacitetu od septembra ove godine”.\n– Mi ćemo da obavimo svoj deo posla, a na turističkim organizacijama je da privuku putnike u naš kraj. Tehnički, na aerodrom će moći da sleti i Boing 737/300, ali da se ne bismo zaletali, već išli korak po korak, počeli smo pregovore o organizaciji aviolinija sa manjim letelicama od 20 do 30 mesta. Ukoliko bude zahteva za većim avionima, polako ćemo osposobljavati aerodrom i za te avione i prihvatati ih u saradnji sa aerodromom “Nikola Tesla” – rekao je Savić\nGradonačelnik Užica Tihomir Petković bio je mnogo optimističniji, rekavši da su tom donacijom “Užice i cela zapadna Srbije učinili veliki i značajan korak u stavljanju u punu funkciju aerodroma za civilni saobraćaj”.\nPrevious Italija: Sever atraktivniji za domaće kupce, stranci više investiraju na Siciliji\nNext Nemački mediji: Bosna novo utočište za islamiste\nTags Aerodrom PonikveZorana Mihajlović\nSiemens podigao procenu godišnje dobiti\nNemački industrijski div Siemens podigao je procenu godišnje dobiti nakon snažnog skoka neto dobiti u prvom fiskalnom tromesečju.


Đurić: Pojačaćemo pomoć Srbima na KiM – Borba\nĐurić: Pojačaćemo pomoć Srbima na KiM\nĐurić je u intervjuu za televiziju MOST rekao da napori Vlade Srbije na KiM, ne da neće biti zaustavljeni, već će biti još pojačani.\n„I kako danas Srbiji ide nešto bolje nego što je išlo u prethodnom periodu u ekonomskom pogledu i na međunarodnom planu, tako vremenom raste i naš kapacitet da se borimo ovde na KiM za naš položaj i nije slučajno što vidite veliku nervozu na drugoj strani, što vidite neku želju da je potrebno da se na brzinu neke stvari urade, ali na način na koji su oni osmislili da bude urađeno“, rekao je Đurić.\nKako je naveo, Beograd želi da nastavi „postojano da radi na pronalaženju rešenja“ za srpsko-albanske odnose, što je očigledno da je opšti interes.\n„Tu nema nikakve dileme oko toga, ali isto tako danas imamo dovoljno snage, na žalost možda neki pre nas nisu imali, dakle da jasno i glasno i nedvosmisleno kažemo šta je srpski interes i šta želimo da dozvolimo“, rekao je Đurić.\nOcijenio je da Srbi na KiM kad je riječ o podršci ne gledaju ni na Zapad, ni na Istok ni na Sjever ni na Jug, nego gledaju ka svojoj državi Srbiji.\n„Gledaju ka Beogradu, ka svojim sunarodnicima, jer mi dobro znamo da naša egzistencija, naše plate, penzije, usluge naših ustanova, kakve god da su, zavise od te podrške i zato nam je jako važno što smo mogli da čujemo poruku Aleksandra Vučića“, rekao je Đurić.\nKnežević pita Đukanovića: Kad ćeš da mi vratiš 250 miliona?\nUjedinjena: Predsjednik i Vlada da dođu na sjednicu i u njoj aktivno učestvuju


Lukašenkova igra sa Rusijom i Putinom skupo će ga koštati – LAŽNA OPERACIJA SA UKRAJINOM - WebTribune\nHome/SPEKTAR/Lukašenkova igra sa Rusijom i Putinom skupo će ga koštati – LAŽNA OPERACIJA SA UKRAJINOM\n7. августа 2020.\tSPEKTAR Ostavite komentar\nHapšenje 33 državljana Rusije i jednog Belorusa bilo je isplanirana operacija ukrajinskih specijalnih službi – objavila je moskovska „Komsomolska pravda“ u svom elektronskom izdanju.\nPrema navodima tog lista, ukrajinske specijalne službe stvorile su lažni internet projekat u koji su uključile oko 200 Rusa.\nU maju je neko lice sa pseudonimom „Sergej Petrovič“ pozvalo bivše članove privatne vojne kompanije „Vagner“ sa ponudom da idu u Siriju da „čuvaju objekte“.\nMnogi od regrutovanih su bivši državljani Ukrajine koji su se nalazili na teritoriji Ruske Federacije i koji su se ranije borili na Donbasu.\nKasnije je, takođe, regrutovao ruskog državljanina Artjoma Miljajeva, veterana rata u Donbasu sa nadimkom „Šaman“. Sa zadatkom da vrbuje dobrovoljce.\nOn je delovao pod dirigentskom palicom samog „Sergeja Petroviča“ i nepostojećeg „Sergeja Viktoroviča Bezinskog“, koji se lažno predstavio kao menadžer osiguranja naftne kompanije „Rosneft“.\nRezultat je bio: izbor 90 volontera.\nKrajem maja „Sergej Petrovič“ je uputio „Šamana“ da zaposli još 90 ljudi za slične zadatke u Libiji.\nŠestog juna mu je stigla poruka o smrti „Sergeja Petroviča“, a grupa je dobila novog vođu „Artura“ koji je sa grupom komunicirao koristeći virtuelni broj i kopirajući broj ruskog konzulata u Venecueli.\n„Artur“ je saopštio da će grupa, umesto u Libiju, morati da ide u Venecuelu „radi projekata Rosnefta“.\nU junu-julu formirano je pet grupa od kojih su četiri trebalo da odu u Karakas preko Minska, Istanbula i Havane.\nPlanirano je da peta grupa bude prebačena u Venecuelu morskim putem.\nZnačajno je da je prva grupa, čiji je odlazak iz Minska planiran za 25. jul uglavnom obuhvatala one koji su se ranije borili na Donbasu.\nKarte su im navodno bile kupljene preko ruskih turističkih agencija, ali se nakon verifikacije pokazalo da su u ukrajinskim agencijama kupljene za gotovinu. Međutim, 20. jula su te karte – na zahtev jedne kijevske kompanije – bile poništene i ponovo rezervisane za 30. juli, ali niko od članova grupe, uključujući vođu i državljanina Belorusije, o tome nije obavešten.\nPrethodno je od „Artura“ dobio uputstvo da uništi već nevažeće karte i da ne leti za Istanbul.\nKarte bi bile dokaz umešanosti ukrajinskih specijalnih službi u operaciju.\nCela grupa je 29. jula pohapšena.\nSpisak je odmah otišao u ukrajinsku ambasadu u Minsku.\nMoskovski list navodi da je u sve bio umešan i izvesni Genadij Kompan – saradnik beloruskih tajnih službi…


Radovi na izgradnji auto-puta Beograd - Zrenjanin počinju u oktobru?\nRadovi na izgradnji auto-puta Beograd – Zrenjanin počinju u oktobru?\nPredsednik Pokrajinske vlade Igor Mirović razgovarao je danas sa delegacijom kompanije „Shandong Hi-Speed Group“, koju je predvodio izvršni direktor Meng Jan, o projektu izgradnje auto-puta Beograd – Zrenjanin – Novi Sad, koji će realizovati ova kineska kompanija.\nMirović je istakao da Pokrajinska vlada priprema projektnu dokumentaciju za izgradnju auto-puta u dužini od 110 kilometara. Dodao je da očekuje da će u narednih nekoliko meseci početi radovi na prvoj deonici – od Beograda do Zrenjanina.\n– Ovaj projekat je za nas od istorijskog značaja. Želimo da budemo partneri i da zajedno radimo na ovom važnom poslu, kako bismo što pre izgradili ovaj auto-put. On će doprineti daljem ekonomskom razvoju cele naše zemlje – kazao je Mirović.\nMeng Jan je pohvalio dosadašnju punu podršku Pokrajinske vlade realizaciji ovog projekta.\nOcenio je da se, zahvaljujući tome i dobroj saradnji predsednika Republike, Vlade Srbije i pokrajinske administracije, stiču uslovi da radovi na izgradnji auto-puta od Beograda do Zrenjanina počnu u oktobru.\nTagoviauto-put Zrenjanin - Beograd Igor Mirović izgradnja auto-puta\nNove sudije Osnovnog suda u Zrenjaninu stupile na dužnost\n“Dani piva” će, uz određene izmene, najverovatnije biti održani ove godine


RTS :: KPS istražuje napad u Kosovskoj Mitrovici\nPolitika KPS istražuje napad u Kosovskoj Mitrovici\nnedelja, 04. jul 2010, 15:56 -> 20:46\nTri dana nakon bombaškog napada u Bošnjačkoj mahali u severnom delu Kosovske Mitrovice, u kojem je poginuo lekar Mesud Džeković, a ranjeno 11 osoba, počinioci nisu uhapšeni. Kfor jedini može da zavede red, rekao ministar za KiM Goran Bogdanović.\nKosovska policijska služba (KPS) još nije uhapsila počinioce bombaškog napada, koji se dogodio u Bošnjačkoj mahali u severnom delu Kosovske Mitrovici, u kojem je poginuo lekar Mesud Džeković, a ranjeno 11 osoba.\nZamenik direktora KPS-a Ergin Medić izjavio je da policija ima operativne informacije o mogućim osumnjičenima za bombaški napad, koji se dogodio u severnom delu Kosovske Mitrovice, ali da se istraga o ubistvu nastavlja.\n"Do sada je obavljeno šest inormativnih razgovora, sa šest osoba potencijalno osumnjičenih, ali nije bilo dovoljno dokaza da bi se odredilo policijsko zadržavanje.Takođe su obavljena dva pretresa u kojima je zaplenjena jedna ručna bomba", rekao je Medić.\nPrema njegovim rečima, KPS je saslušao neke svedoke i povređene u napadu, a mesto događaja je obrađeno forenzički, nakon čega je utvrđeno koji tip eksplozivne naprave je korišćen u napadu.\nMinistar za Kosovo i Metohiju Goran Bogdanović zahteva veće prisustvo Kfora koji, kako kaže, jedini može da zavede red.\n"I dalje ćemo insistirati Kforu, Euleksu i UNMNIKU, kao i drugim organizacijama, pre svega od NATO da poveća bezbednost jer ne postoji druga oružana sila, koja može da garantuje bezbednost", rekao je Bogdanović.\nBogdanović je rekao da neće dozvoliti ni planirano otvaranje Okružnog suda, na čemu međunarodna zajednica insistira.\n"Nećemo prihvatiti ni jednostrano otvaranje Suda, jer to ponovo dovodi do tenzija i sukoba, a do toga nikome nije stalo", naveo je Bogdanović.\nDirektor bolnice u severnom delu Kosovske Mitrovice Milan Jakovljević izjavio je da je stabilno zdravstveno stanje pacijenata povređenih u bombaškom napadu.\n"Pacijenti nisu životno ugroženi. Nalaze se na odeljenju ortopedije gde se leče. Svi imaju iste povrede od gelera, ali su zahvaćeni različiti delovi tela", rekao je Jakovljević i dodao da će za nekoliko dana pacijenti biti pušteni na kućno lečenje.\nSituacija u delu Kosovske Mitrovice gde se nalazi Bošnjačka mahala je mirna ali napeta. Primetno je pojačano prisustvo pripadnika KPS-a.\nEksplozija se dogodila u petak ujutru tokom mirnog protesta Srba zbog namere privremenih institucija iz Prištine da u naselju Bošnjačka mahala otvore Centar za civilne usluge.